CIC energiGUNEk Europar Batasunaren aintzatespena lortu du giza baliabideen kudeaketan\nEuropar Batzordeak, “Human Resources in Researh award” aintzatespena eman dio CIC energiGUNEri, energiaren biltegiratze termikorako eta elektrokimikorako erreferentziazko zentro eta alor horretako kontinente osoko onenetakoa denari.\nSari horrek, laneko giro pizgarria eta goi mailako ikerketarako lagungarria sortzen duen erakunde gisa aintzatesten du CIC energiGUNE.\nIkerketarako Giza Baliabideen Estrategiak (HRS4R) eta EURAXESS programak balio erantsia ematen die zentroari eta ikerlariei.\nCIC energiGUNEk, ikerketara zuzendutako talentuaren erakarpenean eta garapenean bikaintasuna aintzatesten duen Europar Batzordearen HR Excellence in Research akreditazioa lortu du. Horrela, euskal zentroa, giro pizgarria eta goi mailako ikerketarako lagungarria sortzeari laguntzen dion aintzatespena jaso du Europa mailan.\n“Akreditazio horren aldeko apustua egitea funtsezkoa da guretzat, talentua dagoen lekuan bilatzeko eta beharrezkoa den lekutik erakarri ahal izateko”, adierazi du Asier Urzelai CIC energiGUNEko Pertsona arloko Zuzendariak. Bere iritziz, aintzatespen hori lortzeko ezinbestekoak dira “mundu mailan lehen tokian dagoen ikerketa zentroa, azken belaunaldiko ekipoak eta, beste ezer baino lehen, oso talde egituratu gisa lan egiten duten eta oso motibatuta eta ikerketa bikaina eta eragin handikoa lortzera erabat fokalizatuta dauden ikerlariek osatutako diziplina anitzeko taldea”.\nHR Excellence in Research aintzatespena Ikerketarako Giza Baliabideen Estrategia (HRS4R) eta EURAXESS programa izenekoen barruan sartzen da. Europar Batzordearen ekimen horrek informazio zerbitzu aukera zabala eskaintzen du, eta laguntza ematen die euren ikerketa ibilbidea Europan egin edo kontinentean ikerketa jarduerekin lotuta jarraitu nahi duten ikerlariei. Ikerlarientzako Gutun Europarraren eta horien kontrataziorako Jokabide Kodearen ezarpena da EURAXESSen funtsezko zutabeetako bat.\nIkerketarako Giza Baliabideen Estrategiak (HRS4R) Gutunaren eta Kodearen printzipioak ezartzeko euskarria ematen du, eta HR Excellence in Research bereizgarriaren banaketa zaintzen du. Gutuna eta Kodea modu zehatzean eta zorrotzean aplikatzen duten erakundeak erakargarriagoak dira enplegu-emaile berriaren edo beraien ikerketa proiekturako anfitrioiaren bila ari diren ikerlarientzat. Hori dela eta, CIC energiGUNEri eman izana oso aurrerapauso garrantzitsua da talentua erakartzeko apustuaren barruan.\nEusko Jaurlaritzako Ekonomiaren Garapen eta Azpiegitura Sailaren laguntzari esker Europako energia biltegiratze bost zentro onenetakoa den eta Arabako Teknologia Parkean dagoen zentroak beste pauso bat eman du horrela talentuaren aldeko apustuan, hiru zutabetan oinarrituta: tokiko talentua erakartzea eta garatzea, nazioarteko talentua aurkitzea, eta Euskadin prestatutako pertsonen itzulera bultzatzea.


#A10 Posta bidezko bozkari lotutako zenbait deialdi - Usurbil - Noaua.eus\n#A10 Posta bidezko bozkari lotutako zenbait deialdi\nNoaua Aldizkaria 2019-10-28 09:15\nAzaroaren 10eko Espainiako Gorteetarako hauteskundeei begira, posta bidez bozkatzea eskatu, eskaera bideratu dutenek dokumentazioa jaso eta posta bidez bozkatzeko epea zabalik dago.\nEskaera aurreko asaetean egin duzuenok, gaurtik jasoko duzue posta bidez bozkatzeko beharrezko dokumentazioa. Jaso ahala, modalitate honetan botoa emateko aukera izango duzue azaroaren 8ko 14:00ak arte. Hemen posta bidez bozkatzeko epeen berri:\nGuztira 72 lagun hautatu ziren, urriaren 17ko udalbatzaren ezohiko osoko bilkuran egin zuten zozketan. Azaroaren 10eko Espainiako Gorteak berritzeko hauteskundeak errepikatuko diren egunean, hauteslekuetan lan egitea egokitu zaizuenoi egunotan helduko zaizue jakinarazpena Udaltzaingoaren eskutik.


Trump, elefantea teknologiaren ontzi-dendan - ZientziaEus\n2017/06/01 Leturia Azkarate, Igor - Informatikaria eta ikertzaileaElhuyar Hizkuntza eta Teknologia Iturria: Elhuyar aldizkaria\nIazko azaroan aukeratu zuten AEBko presidente Donald Trump, eta ezin esango dugu ez dionik lanari gogoz ekin, arlo askotan hartu baititu jada erabaki garrantzitsu asko. Arlo teknologiko eta digitalean ere jarri ditu martxan neurri batzuk, edo horretarako asmoa erakutsi du. Elefante bat ontzi-denda batean sartu izan balitz bezala ari da, harrokeriaz eta ezjakintasunez aurrera eginez eta dena hautsiz.\nArg. Gage Skidmore/CC-BY-SA\nGauza jakina da AEBko 45. presidente Donald Trumpek munduaren ikuspegi oso tradizionala duela. Ekonomia-sektore tradizionalak (petrolioa, automobilgintza, eraikuntza, telekomunikazioak...) bultzatzen ari da, jo eta su. Haien alde hartzen ari den neurriek kalte egiten diete sektore berritzaile eta teknologikoei, baina horrek ez dio Trumpi batere axola: batetik, ez da batere teknologiazalea; bestetik, Trumpek etsaitzat ditu Silicon Valleyko industriak ordezkatzen dituen sektoreak, hauteskunde-kanpainan bere aurka agertu baitziren.\nISP-en aldeko neurriak, erabiltzaileen eskubideen aurkakoak\nTrumpek, honezkero, teknologiarekin lotutako oso neurri eztabaidagarri bat hartu du, telekomunikazio-industriaren eta, zehazkiago, Interneteko zerbitzu-hornitzaileen alde (ISP edo Internet Service Provider, ingelesez). Apirilaren hasieran sinatu zuen agindu baten ondorioz, ISPek euren bezeroen nabigazio-datuak saldu ahal izango dizkiete hirugarren batzuei. Nabigazio-datuek erabiltzaileei buruz esaten dutenari esker, publizitate pertsonalizatuarekin bonbardatu ahal izango dituzte erabiltzaileak datuok erosten dituztenek. Eta ekintza gogaikarri baina kalterik gabeko hori ez da egin ahal izango luketen bakarra. Azken finean, nabigazio-datuei esker ia dena jakingo dute erabiltzaileei buruz. Pribatutasunaren aurkako eraso ikaragarria da.\nBestalde, artikulu hau idazten ari naizelarik oraindik egin ez badu ere, badirudi sarearen neutraltasunarekin amaitzeko asmoa ere baduela. Izan ere, Ajit Pai izendatu du sareko komunikazioak arautzen dituen FCC erakundeko presidente. Obamaren agintaldian, FCCk sarearen neutraltasunaren aldeko neurriak hartu zituenean, haien aurka agertu zen Pai. Orain, haren asmoa da sarearen neutraltasunaren aldeko neurriok lehenbailehen atzera botatzea.\nSareko neutraltasunaren printzipioak hau dio: saretik doan informazioak ez du inolako diskriminaziorik jasan behar edukia, jatorria, helmuga, plataforma, aplikazioa edo protokoloa edozein delarik ere, eta erabiltzaileak kontratatutako banda-zabalera duen komunikazio-kanala eskaintzera mugatuko da telekomunikazio-enpresa, bertatik doan informazioan inongo esku-sartzerik egin gabe. Printzipio hori bete beharrik izan gabe, Interneteko enpresei (Google, Facebook edo beste edozeini) xantaia egin diezaiekete ISPek, esanez ordaintzen ez badiete beren trafikoa motelduko dutela, edo erabiltzaileei zerbitzukako paketeak eskaintzera pasatu daitezke (oinarrizko paketean, webgune denak motel; aurreratuago batean, zerbitzuetako batzuk azkarrago...). Guztiz aldatuko litzateke gaur egun ezagutzen dugun Internet.\nSilicon Valleyri zeharka (edo ez?) eragiten dioten beste neurri batzuk\nPrintzipioz, Trumpek beste helburu batzuekin hartutako erabaki batzuek ere eragin izugarria izango dute edo izan dezakete Silicon Valleyko enpresetan. Urtarrilean, terrorismoari sarbidea eragozteko aitzakiaz, AEBra sartzea galarazi zien Siria, Iran, Irak eta beste lau herrialdetako herritarrei. Martxoan, immigranteek bertakoei lana kentzen dietela argudiatuz, bertan behera utzi zituen Silicon Valleyri matematikari eta ingeniari atzerritarrak azkar kontratatzeko aukera ematen dioten H1-B express motako bisak. Eta jakina da Silicon Valleyk, daukan teknologia-maila aurreratua lortzeko, mundu guztiko talenturik onenak kontratatu izan dituela, urte askoan. San Frantziskoko badian langileen % 36,7 atzerritarrak dira. Haiek kontratatzen jarraitzeko mugak ezarrita, zaila izan daiteke hango enpresa teknologikoentzat abantaila lehiakorrei eustea.\nBestalde, AEBko industria astuna babesteko Trumpek hartu nahi dituen neurri protekzionistek nahi ez bezalako efektua izan dezakete enpresa teknologikoetan. Bereziki Txinatik heltzen diren produktuei zergak eta mugak jarri nahi dizkie, AEB bertako produktuak gehiago sal daitezen (Apple-ren telefonoak adibidez), baina herrialde guztiek gauza bera egingo balute, AEBko enpresek ere kanpoan saltzeko zailtasunak izan litzakete. Halaber, AEBko enpresei Txinan ekoizteko oztopoak jarri nahi dizkie, lanpostuak AEBn sortzeko (berriz ere, Apple da eragin handiena jasango duena); baina horrek kontrako efektua izan dezake, kostuak igo baitaitezke eta produktuen prezioan eta enpresen errentagarritasunean negatiboki eragin.\nErabaki eta neurri horiek guztiak direla eta, Silicon Valley ia osoa gerra bizian dago Trumpen aurka. Gutun irekiak, talde-antolaketa, manifestazioak... Ikusiko dugu zerbaiterako balio duten.\nEdonola ere, lege eta erabaki horiek AEBren kalterako izango dira, batez ere. Hango teknologia-konpainietan eragina izango duten neurriak onuragarriak izan daitezke beste herrialdeetako konpainientzat; ez soilik Ekialde Urruneko hardware-ekoizleentzat, baita hemengo teknologia-enpresentzat ere. Hangoek lehiakortasuna galtzen badute, aukera izan daiteke azken urteotako AEBren nagusitasun erabatekoari aurre egiteko. Bestalde, herritarrei eragiten dieten neurriak (sarearen neutraltasuna kentzea eta ISPek datuak saldu ahal izatea) hango herritarrei baino ez diete eragiten. Behintzat, Europar Batasunean, sarearen neutraltasuna babesteko araudia onartu zen 2016ko abuztuan, eta indarrean daude pribatutasuna babesteko legeak ere. Eta Europan ez dugu Trump bezalako agintari eskuindar, arrazista, teknofobo edo telekomunikazio-enpresen txotxongilorik, eta ez dirudi etorkiz... Oh, wait!\nSarearen neutraltasunari erasoak


XXI Mendeko iraultzak - Le site de Daniel Bensaïd\nXXI Mendeko iraultzak\nJean-Michel Helvig : gaur egun trotskistak nonnahi daude, bainan troskismoa inon ez…\nDaniel Bensaïd : Horri deituko lioke Jacques Derridak presentzia espektrala ! Nik neuk neure burua troskitatzat daukat estalinista baten aurrean, antisemita baten aurrean judeua naizen bezala, negatiboki eta erronka gisa, bainan izu identitariorik gabe. Egin diren erabilera eta abusuak ikusirik, troskismoa singularrean marxismo singularrean bezaian fantasmatikoa iruditzen zait. Aurkitu ezinezko homogeneitaterik aurresuposatzen du. Bizialdi luze eta bazterrekora kondenaturik, estalinismoaren aurkako borrokatik sorturiko hainbat korrontek gutxiengotasun-patologiak garatu dituzte (sektakeria izaten da ohizkoena). Bainan mogimendu sozialen berrikuntzan LCR-k izan duen inplikazioaren, Lutte Ouvrière-ren bakartze sektario bikainaren, edota sozialdemokraziaren edota franc-masoneriaren itzalpean “lambertista” deituriko korrontearen iraupenaren artean dauden desberdintasunak geroz eta ageriagoak dira.\nJean-Michel Helvig : Nekez uler daiteke bizitza politiko frantziarrean familia honek, berrosatua izanik ere, izan duen iraupena jatorriko korpus doktrinal baten haritik tiratzen saiatu gabe.\nDaniel Bensaïd : Hogeigarren eta hogeitamargarrenetan osatu zen korrontea, Errusian ezkerreko Oposiziotik hasiz eta 1938an IV. Internazionalaren sorreraino, dogma baten defentsaren inguruan baino gehiago erronka guztiz berriei emandako erantzunen inguruan definitu izan da : faszismoaren igoera Europan, kontrairaultza burokratikoa Sobiet Batasunean, askapen nazionalerako mogimenduen sorrera, etabar… Esperientzia horien sintesia lubaki bat izan da sozialdemokraziaren eta partidu komunista estalinisten aurrez aurre.\nJean-Michel Helvig : Sintesi horrek Trotskyren nolabaiteko profetismoaren gainean ere hartzen du oinarri, eta hortik abiaturik 1917an Errusian egikaritu zen eredu boltxebikea bihurtu zen berriro hartu beharreko erreferentzia nagusia, eredua desbideratu duten errakuntzetatik askaturik. Ideia hau amankomunean al duzute ?\nDaniel Bensaïd : Badira “Iraultzako ikasgaiak”, bainan ez “iraultza errusiarraren eredua”, baldintza historiko zehatzen gainetik hegan. Profetismoari dagokionez, argitu beharko litzateke profeziaz edota orakuloaz ari garen. Orakuloak fatalitatea iragartzen du. Profezia beti baldintzatua da : gertatuko da, baldin eta… Anitz posibilitate, gehiago edo gutxiago probable direnak, alternatibak eta bidegurutzeak beti daude irekiak.\nJean-Michel Helvig : Eredu iraultzaile zerbait izoztua gelditzen da hogeigarrengo urteen ondoren…\nDaniel Bensaïd : Badira esperientziak memorian gorde behar direnak (ez bada taula rasa-ren ilusioan erori nahi). Badira hipotesi estragegikoak, bainan frogatu beharrekoak dira eta bide eginez zuzendu beharrekoak ; bainan eredurik batez. Iñork ezin du esan zeren antza izango duten XXI mendeko iraultzak. Sistema dominatzaile gisa, kapitalismoak mende batzuk baizik ez ditu. Ez da eternala. Amaituko da, onerako edo txarrerako, bainan amaituko. Zeren, iraupen luzeko zibilizazio krisi batean sartzen ari gara, geroz eta irrazionalago eta miserableagoa bait da mundua merkatal-neurri batera murriztea. Funtsezkoena, historiaren alderik ez fatalari bere aukera ematea da.\nJean-Michel Helvig : Zuen zailtasun teorikoetako bat ez al dator estalinismoa eta faszismoa batera totalitarismo gisa ulertzeko ezintasunatik, nahiz eta gogoeta mota hori gerra aurretik eta ondoren hasia zegoen zeuen lerroetatik ateratako zenbait intelektualekin ?\nDaniel Bensaïd : Troskyk ez du zalantzarik izan erregimen estalinistari buruz totalitarismo hitza erabiltzeko, eta pakto germaniar-sobietarraren ondoren, Hitler eta Stalinei buruz esaten zuen “izar biskiak” zirela. “Estatua ni naiz” formula monarkia absolutoaren espiritua laburbiltzen zuen bezala, “Gizartea ni naiz” formulak laburbiltzen du, beraren ustez, despotismo burokratikoa. Nire aldetik, ez naiz eskandalizatzen diktadura burokratikoa eta diktadura faszistaren artean paralelismoa egiteagatik, baldin eta konparazioak antzekotasunak bezela desberdintasunak ere hartzen baditu kontutan, eta totalitarismo nozio lainotsuak ez badu tirania guztiak arre bihurtzen dituen zaku berean sartzeko balio. Orduan zehaztasunez pentsatzera uko egitea izango litzateke, eta ukazio hori ez da eman Hanna Arendt-en kasuan, ezta David Rousset-enean.\nJean-Michel Helvig : Zertxobait erosoa da dena kontestu historikora eramanaraztea. Zu zeu ezker muturrean gogoeta teorikoa egiten duten berezi eta gutxi horietakoa zara. Onarpena duen filosofo zara, bainan, zure lanetan egiten dituzun galdeak, bakarrik oldarketak, erresistentziak, erreboluzioak sorrarazten dituen jatorrizko bulkadari buruzkoak dira, Jeanne d’Arc-etik hasi eta antimondialistekin bukatu, tartean Péguy, Blanqui eta beste asko agertzen direlarik, zure doktrinaren oinarriak berraztertze lanean bete betean sartu gabe.\nDaniel Bensaïd : Filosofo ? Filosofia irakaslea naiz soilik, Errepublikaren hussard gorri bat esan dezagun. Nire liburutan, egin ditut ekonomia politikoaren gaurkotasunari buruzko gogoetak (Marx l’intempestif edo La discordance des temps), edo demokrazia politikoaren baldintzei buruzkoak (Le pari melankolique edo Éloge de la résistanse à l’air du temps). Bainan nik nigan interes berezia sumatzen dut erresistentzia eta insumisio espirituarekiko : ez amore eman, ez etsi, ez pasa garaileen eta garaipen asetuen aldera. Azken hitza ez dago inoiz esana ! Eta ez dago justizia idealaren edo gizarte perfektuaren “eredu” bat eduki beharrik injustiziaren aurrean errebolta esperimentatzeko… alde ona LUko langileen edo Marks & Spencer-eko langileen aldean dagoela jakiteko !!\nJean-Michel Helvig : Zure Azken liburuan, Resistences, hain zuzen, lehen planoan, marranoak jartzen dituzu, Inkisioaren pean indarrez konbertituriko Judeuak, itxuraz katolizismoa praktikatuz bainan ixilpean judeu gisa bizitzen zirenak. Bainan unibertsalismo kristaua dastatu ondoren ez ziren inoiz beren aurrekoen erlijiora itzuliz, arrazionaltasun ateora jo zuen Spinoza bezala. Iraultzaileak, beraiek, egoerak ezarritako “sator” ibilbideak berak itxuraldaturik, zer bihurtzen diren ?\nDaniel Bensaïd : Liluratua nago, egia da, marranoaren pazientzia eta fideltasunarekin. Infideltasunean erakutsitako fideltasunarekin. Jarraipen eta itxuraldaketa nahasketarekin. Nork esango du ukiturik gabe atera dela joan den mendeko frogetatik ? Espero dut itxuraldatuak aterako garela bainan ez arnegari, aberastuak bainan ez damutuak. Ezin bait da ahazturaren gainean ezer benetan berririk eraiki. Ez Europa soilik mundu osoa baizik beldurrarazten jarraituko lukeen komunismo marrano baten espektroa ebokatuz, esan nahi dut Kapitalismoak jarraitzen duela, orain duela mende bat baino gehiago, modernitatearen idolo handi tiranikoa izaten, gaurko Bestea handi hori. Nire azken liburua, hain zuzen, horretara zuzendua dago, kontraerreforma liberalaren aurkako erresistentziak dinamika historikoan eta gaurkotasun politikoan kokatzera, eta ez posible imaginario batean baizik eta eguneroko ekintzaren posibilitate efektiboan.\nJean-Michel Helvig : “Posibilitate efektibo” honetatik sozialdemokratak erabat baztertuak daudela dirudi, zure liburu guztietan traizioaren irainetara kondenatuak. Kontutan harturik dena, mende osoko balantzea eginez, ez dirudi sozialdemokratena komunismo organizatuarena baino defendagarriagoa ?\nDaniel Bensaïd : Nik ez dut traizio hitza erabiltzen. Traizioren bat ematekotan, sozialdemokratek beren promesekiko infidelak beharko lukete izan. Baina beraiek fidelak dira izatera iritsi direnekiko : jabeen zerbitzari leialak. Horrez gain, mendeko balantzea ezin da, hirugarren baztertuaren logika miserablea erabiliz, sozialdemokraziaren eta “komunismo organizatua” zuk, bainan nik diktadura estalinista deitzen dudanaren, bataren eta bestearen merituen alderaketa binario batera murriztu. Gogora dezagun sozialdemokrata jator horiek izan zirela ere Rosa Luxemburgen asesinoak (edo gertuago Iveton-enak !). Oso gogoz leporatzen zaie iraultzei mendearen biolentziak, bainan oso maiz ahaztu egiten da zein garesti ordaindu behar izan duen gizadiak iraultza ez-eginak eta garaituak izan diren iraultzak : zein da nazismoaren igoeran Weimareko sozialdemokraten erantzunkizuna, edo III. Errepublikarena Vichyren etorreran ?\nBainan gaur egungo eztabaida ez da Kautskyrekin edo Blumekin (gure Fabius eta bestelako Strauss-Kahnekin alderatuz, klase burrukaren titanak emango lukete !). Eztabaida, gobernu sozialdemokraten “benetan egiten den” politikari buruzkoa da. Azken hogei urte hauetan hamabost urte gobernuan egon ondoren, ezkerreko gobernuak jarraitzen du Frantzian langile mogimenduaren lorpenak metodikoki deusezten (zerbitzu publikoak, babes soziala, lan eskubidea). Ezkerreko ezkerraren berreraikuntza ez da egingo argitasunean ez bada, oportunitateen aurrean helburua sakrifikatzeko tentazioari uko eginez, konpromezu politikoan konfidantza berriro piztu dezakeen emandako hitzarekiko fideltasunean.\nJean-Michel Helvig : Egia da erradikalitate politiko berri bat agertu dela, eta zu hor kokatzen zara. Sistemak kanpo egotea lantzen du eta eskubiaren parean jarritako ezker tradizionala errefuxatzen du. Ralph Nader-i esker Gore garaitua izan da Estatu Batuetan. Ondoria : Kyotoko protokoloari uko egitea, antimisilen egitasmoa, ingurumenari eta osasunari buruzko eta gizarte mailako araudien deuseztapena…erradikaltasun politiko berri honek ez al du, bere zorrozkeriagatik, bere gain hartu beharko etorri denari buruzko erantzunkizunik ?\nDaniel Bensaïd : Ez da zuzena erantzunkizunak buruz behera jartzea. Zergatik abstentzioaren igoerak, Naderren aldeko botoenak, are ezker muturreko hauteslegoarenak zigortzen dituen ezker liberalak edo eskubiko ezkerrak ? Argi dago : Balladur eta Jupe batera egindako baino pribatizazio gehiago (hortik akzionisten boterearen hazkundea eta burtsa bideko lanpostu galerak), zerbitzu publikoen aurkako eraso jarraiak, Juppe planaren aplikazioa, pentsio-fondoak iragartzea eta martxan jartzea, malgutasun handiagotua, konbergentziarako erizpide sozialik gabe Europa finantziario eta monetarioaren eraikuntzan tematzea, patronalak exijituriko Pare-aren onarpena, erreforma fiskal erradikalari ukoa, parlamentuko eztabaida eta botaziorik gabe Balkanesetako gerra-operazioa… Ontziak zama handia darama.\nEzker pluralak, bestetik, denbora aurkitu du erregimenaren izaera presidentzialista berrindartzeko, bainan ez du denbora hartu sistema elektoralaren erreformari ekiteko. Berak ezarri ditu joku-arauak, berarena ondorioen erantzunkizuna. Udal hauteskundeetako bigarren itzuliaren azterketa simple batek garbi erakusten du guk ez dugula eskubia eta ezkerra, txapel txuria eta txuri txapela, berdintzat hartzen. Baino sozialiberalismoaren alboan ezkerreko oposizioa kristalizatu bada, lehenik haren politikaren emaitza da. Momentuz esan daitekeen gauza bakarra da, hauteslego herrikoi hori, ezker pluralarekiko hausturan dagoena, ez dela gobernuko ezkerrarentzat erreserba natural bat eta boto horiek irabaztea ez dela batere automatikoa. Berari dagokio langileen botoak merezi duela frogatzea. Momentuz kontrako ari da erakusten.\nHauteskundeak zentroan irabazten direla uste dutenek jakin beharko lukete, are gehiago, ezkerrean ere galdu daitezkeela hauteskundeak. Historian, gaitz txikiagoaren bidea maiz agertu da gaitz txarrenera jotzeko bide bezala. Epaia egiterakoan hartzen den denbora-eskalaren araberakoa da ondorioa.\nJean-Michel Helvig : Erradikaltasun berri honek partidu komunistaren manifestuan azaltzen den eta zuk erregularki, emantzipazio promesaren ikur aldaezintzat gogoratzen duzun “espektro” hori adierazten al du ?\nDaniel Bensaïd : Espektroa aldi berean datorrena eta etortzekoa da. Luc Bolanski eta Eve Chiapelloren liburu baten izenburuak adierazten duen bezala, “kapitalismoaren espiritu berri” bat baldin badago, egon behar du ere komunismoaren espiritu berri bat. Putz egiten hasia da Seattlen edo Porto Alegren : “Mundua ez da merkantzia” edo “Mundua ez dago salgai”. Zer izatea nahi dugun ? Erantzuna borroka eta erresistentzien hitz toteletan bilatu behar da. Bainan duela hamar urte, euforia liberal betean, lekuz kanpoko edo ahalkegarri agertuko litzatekeen auzia, ez da jadanik horrelakoa. Mahain gainean jarrita dago. Erantzun beharko zaio horri.


Intxaurreta eta Sariako Olaren artean, Sariako erribera oparoen erdian dago Sariaaundi oinetxea. XVI. mendean eraikitako baserri honek planta errektangularra eta manposteria eta harriz egindako hormak ditu; teilatua bi ur-isurikoa, bi solairu eta ganbara. Zurezko egitura bikaina oinarrietatik teilaturainoko bederatzi haberen gainean altxatzen da. Biga handiz gurutzatutako habe hauek beso edo txarrantxa bikiez indartuak daude. Baserriaren egiturarekin batera aipatutako mendeko dolare baten aztarnak ditu. Sariaaundi eraiki zen garaiko egitura ia osoa mantentzen du; eraikuntzaren bolumena ere jatorrizkoa da.\nAntzinako idatzietan "Sarria" izenarekin agertzen dira beti Saria izeneko bi oinetxeak.\nLope Martinez de Isastik 1625ean "Sarria" oinetxe bakarra aipatzen du Aginagan. Garai hartan Sariaaundi eta Sariagoikoetxea oinetxeak baziren.\n"Sariaundia" izenarekin ere agertzen da. 1864an "Nomenclátor de la provincia de Guipúzcoa" zerrendan, udaletxetik 4.400 metrora zegoen baserri hau.\nAginagako Komunitateko partaide da.\nSaria Usurbil herria baino lehenago sortu zen Urdaira eta Aintziarekin batera. Hauek dira, izan ere, Usurbilgo etxerik zaharrenak, seguru asko San Salbatore eliza baino lehenagokoak. Elena Barrena historialariak aipatzen duen 1178ko dokumentu batean, Antso Jakituna Nafarroako erregeak baieztatzen du Garzia Ramirezek Iruñeako elizari eman zizkiola "Hieldo", Urumea... eta inguruko beste zenbait lekutan zituen ondareak. Hor "Saria" aipatzen da.\nSaria izenaren aipamenak, beraz, aspaldikoak dira:\n1493an, Juan de Saria aipatzen da Miguel de Achega jauntxoaren aurkako auzi batean.\n1499an, Juan de Saria izenaren beste erreferentzia bat aurkitzen dugu: Luis Murugarren historialariak dioenez, Usurbilen egin zen lehenengo erroldan agertzen da.\nAxentxio Elustondok, 1573an, Joanes de Arteaga aipatzen du "Saria de Yuso" etxearen jabe gisa, eta urte berean, Cristobal de Albia, "Saria Barrena" etxearena.\nSariaaundin Zaldua familia bizi da. Joxe Luis Zaldua Altunaren gurasoak Joxe Mari Zaldua Arruti eta Joxepa Altuna Lete ziren. Joxe Mari aita Sariaaundiko semea zen eta maiorazko gelditu zen. Bost seme-alaba izan zituzten: Joakin, Antonio, Enrike, Maria Pilar eta Joxe Luis bera. Seme gazteena jaio zenean, Joxepa hil egin zen erditzean. Joakin gelditu zen maiorazko, eta ezkongabe zela, 54 urterekin hil zen. Enrike, berriz, gaztetan hila zen, eta Antonio, Maria Pilar eta Joxe Luis kalera joan ziren bizitzera.\nBaserria kinka larrian zegoen Joxe Luis, dagoeneko ezkondua, bertara itzuli zenean, baserriaren martxarekin jarraitzera. Joxe Luis, Isabel Urdanpilleta Santakrutzekin ezkondua dago. Beren seme den Joxe Mari Zaldua Urdanpilleta da, gaur egun, baserriaren erdiaren nagusia. Beste erdia Joxe Mariren osaba Antonio zenaren ondorengoena da. 2000. urtean etxe berri txiki bat eraiki zuten baserri zaharraren atarian, ondoan bizitzeko.\nLehen zortzi buru zituzten. Joxe Mari Zalduak Sariaaundi oso etxe oparoa zela kontatzen du; lur ederrak zituen, non babarruna asko biltzen zen. Etxekoek ereiten, zuten eta Oriotik etortzen ziren emakumeak jasotzera.\n1998an behiak kendu zituzten, eta gaur Joxe Luis baratzegintzara emana dago Sariako erriberetan dituzten lurretan.\nBaserritar Kofradi bilera Ezpaldiberrin: 1-. Joakin Zaldua (Sariaaundi). 2-. Juan Zubiria (Arrillaga). 3-.Antonio Arrillaga (Gomentzanetxiki). 4-. Remigio Salsamendi (Arburu). 5-.Karmelo Aizpurua (Isostegi). 6-.Illunbeko semea. 7-. Joxe Lizaso (Tellegindegi).\n1934.Arburuko baserri atarian:Goitik behera eta ezkerretik eskubira: Nikolas Balerdi "Txortxi" (Urdairaaundi). Joxeanton Zubeldia (Iarbebekoa).Praxku Bidasoro (Eguzkitza).Joxe Salsamendi (Arburu). Inazio Arrillaga (Gomentzanetxiki). Esteban Bengoetxea (Aintziazar). Joxe Arrillaga (Gomentzanetxiki).Antonio Zaldua (Sariaaundi). Esteban Zubeldia (Iarbebekoa). Bittori Pagola maixtra (Irigointxozar). Joxe Antonio Segurola (Fermiñenea).Joakin Zaldua (Sariaaundi). Joxe Mari Lizaso (Tellegindegi).Manuel Sarasua (Orioko Luxarbekoa).Juan Zubiria (Arrillagatxiki). Pedro Bengoetxea (Aintziazar). Bautista Bengoetxea (Aintziazar). Domingo Segurola (Fermiñenea). Jesus Bidasoro (Eguzkitza). Migel Esnal (Arrillagatxiki). Juan Olasagasti (Aintziberri). Praxku Bengoetxea (Aintziazar).\n1999. Sariaaundi zurajearen xehetasunak. Gainaga bikiak.\n1999. Sariaaundi zurajearen xehetasunak. Dolarearen habe bikiak.\n1999. Sariaaundi zurajearen xehetasunak. Eskailera.\n2001. Sariaaundiko borda.\n2001. Sariaaundi fatxadaren xehetasunak.\n1999. Sariaaundi zurajearen xehetasunak. Beso edo txarrantxa bikiak.\n1999. Sariaaundi baserriko zurajearen xehetasunak.\n2001.Sariaaundi baserriko sagastian bildutako sagarrak.\n1999. Sariaaundi zurajearen xehetasunak. Habea.


05 Senda Los Arrieros eu - izkiparkea - web.araba.eus\nParke naturala Informazio praktikoa Naturagunearen deskribapena Kode etikoa\nMendi ibilaldiak Birding Jardueren agenda Kirola Astronomia Familiarentzako turismoa Onddoak biltzea\n05 Senda Los Arrieros eu - izkiparkea\nHerritik irten eta eskuinean utzi behar da Las Huertas urmaela. Aurrera jarraitu behar da, handik metro gutxitara abiatzen diren bi bideei jaramonik egin gabe; bata benta zaharrera heltzen da eta bestea, berriz, El Paseo bidezidorrarekin lotzen da. Soroen artetik jarraitu behar da hesi bateraino, eta han Las Rozas urmaela dago. Beste hesi bat zeharkatu eta eskuineko bidetik joan behar da, ameztitik Mojón Alto aurkintzaraino.\nBidegurutze batera helduta, zuzen doan bidetik joan behar da, bi mendibide zeharkatu ondoren. Eskuinean dagoen lehenengo bidea hartuta, Los Troncos amildegitik Izki ibairaino jaitsiko gara. Ibaia harrizko zubi batetik igaro eta landa batera helduko gara, bidegurutze batera. Zuzen jarraitu behar da, Renabar bidezidorrarekin bat egiten den tokiraino.\nZuhaixken artetik ibili behar da Bardilus errekaraino heldu eta amildegiarekiko paralelo doan bidexka hartu arte. Handik hurbil, eskuinean, Uribarri bidezidorra agertuko da. Ondoren, el Mogal urmaela utziko dugu eskuinean, eta hurrengo bidegurutzean eskuinerantz egingo dugu. Bidetik jarraituko dugu beti istilduta dagoen Loizar pasabidera heldu arte. Ameztien artetik jarraitu eta zeharka gurutzatzen den bide batera iritsiko gara. Zidor batetik igo behar da, La Tejera gainalderaino daraman bide nagusiraino heldu arte. Handik Apilaizeraino jaisten da.\nMandazainen bidezidorra (KMZ) Mandazainen bidezidorra (GPX)\n3h. 20 min.\nBeste bidezidor batzuk\nDurruma Kanpezutik Callejón-era, Bardilus inguruan\nEl Paseo bidezidorra\nUrturitik Bentara (Kinta)


Urbanizazioko proiektuak urbanizazio obren xehetasun teknikoak zehazten dituzten obra-proiektuak dira.\nProiektua: obren ezaugarriak azaltzen dituen deskripziozko memoria, proiektuaren eta xehetasunezko planoak, neurketak, aurrekontua, obra eta zerbitzuen baldintzen plegua, eta, horrez gain, segurtasuneko eta kalitateko azterketak, segurtasun-kalitate eta hondakinen kudeaketa programak.\n* Urbanizazio Proiektua, planen eta programen ingurumenaren gaineko eraginaren ebaluazio estrategikoa egiteko prozedura arautzen duen urriaren 16ko 211/2012 DEKRETUKO Azken Xedapen Bigarrenean jasotzen diren kasuetan balego, proiektua Ingurumenaren gaineko eragina ebaluatzeko prozedura bete beharko luke.\nLegezko gehienezko epea: 3 hilabete hasierako onarpena emateko + 20 egun argitara emateko + 2 hilabete behin betiko onespena emateko.\nIsiltasun-administratiboaren izaera: Aurkakoa, behin-behineko onespena emateko izapidean. Aldekoa, behin betiko onespena emateko izapidean.\nAparejadore, Arkitektoeta Adm. Orokorreko Teknikariaren txostenak.\nAlkatetzaren ebazpena, hasierako onespenarekin eta, hala balego, baldintzekin.\nInteresdun eta inguruko jabeei jakinarazi.\nTxosten sektorialak eskatzea eta elektrizitate, gas eta telefonia zerbitzu hornidura emakidadun enpresei jakinaraztea.\nIragarkia GAOn eta www.andoain.eus argitaratu, 20 eguneko epea emanez alegazioak aurkezteko.\nAlegaziorik balego, proiektua idatzi duen taldearen txostena.\nUdal zerbitzu teknikoen txostenak alegazioen, beste txostenen eta behin betiko onarpenaren bidezkotasuna aztertuz.\nHirigintza Batzordeko irizpena eta Tokiko Gobernu Batzarraren akaordioa, proiektua behin betiko izaeraz onartuz. Akordioaren jakinarazpena.\n* Proiektuak ingurumenaren gaineko eragina ebaluatzeko prozedura bete beharko balu, indarrean dagoen legediaren araberakoa izango da izapidetzea.


Edurne Larraza: “Programazioa ikasgai gehienetan -eta pixka bat ausarta izanik- guztietan erabil daitekeela esango nuke” – UEU365\nUEUk Ordenagailuak programatzen txiki-txikitatik on-line ikastaroa antolatu du udazken honetan. Edurne Larrazari, ikastaroko arduradunari galdera batzuk egin dizkiogu gaian sakontzeko asmoz. Matrikula zabalik dago.\nZein gaitasun eskura dezakete haur eta gazteek ordenagailuen programazioa eta pentsamolde konputazionala ezagutuz? Pentsaera konputazionalak gaitasun asko barneratzen ditu esate baterako problemen deskonposaketa eta ebazpena, algoritmika, abstrakzioa. Eta programatzen ikasteak gaitasun horiek lortzen laguntzen du. Izan ere programatzea, problema zehatz bati erantzuna ematean datza, eta gainera, ez edonola, konputagailu batek ebazteko moduan.\nIkasgai guztietan txertatu daiteke edo beharko litzateke ordenagailuen programazioa eta pentsamolde konputazionala? Esan bezala, programazioa, pentsaera konputazionalean azaltzen diren gaitasunak eskuratzeko bide bat da, baina ez bakarra. Programazioa ikasgai gehienetan eta pixka bat ausarta izanik guztietan erabil daitekeela esango nuke. Hainbat curriculumetan txertatuta dago dagoeneko, modu ezberdinetan. Erresuma batuan adibidez ikasgai berri bat sortu dute eta Finlandian matematikako ikasgaian sartu dute. Azken hauek hala ere dagoeneko dokumentatu dute egokiagoa litzatekeela ikasgai propioa izatea.\nGaur egun gero eta gehiago erabiltzen dira ordenagailuak ikasgeletan, baina egoki erabiltzen dira? Nik ez nuke esango ematen zaien erabilera okerra denik, baina hutsune bat ikusten dut. Ordenagailuen erabilera sustatu ez ezik, funtzionamendua zein den ere azaldu eta irakatsi beharko litzateke. Ikasleek curriculumean azaltzen diren zientziak ikastea beharrezkoa ikusten da zientzia horiek eragin zuzena daukatelako gure bizitzan. Orduan, zergatik ez da informatika, zientzia gisa ere curriculumean sartzen? Ordenagailuen funtzionamendua eta logika ezagututa, tresna horiei etekin handiagoa ateratzea dago, sortzaile izan daiteke eta ez soilik besteek sortzen dutenaren erabiltzaile.\nHeziberri 2020 curriculumak zein neurri txertatu ditu alor hau garatze bidean? Ikasgai guztietan zeharka lantzen omen dira gaitasun digitalak Heziberri 2020 curriculumaren bidez, baina nire ustez, informatika zientzia gisa ez da behar bezala lantzen. Batxilergoan, hautazko ikasgai batean bakarrik azaltzen da programazioa, baina informatika programazioa baino askoz gehiago da. Ikasleek jakin behar dute zeintzuk diren informatikaren oinarriak haien etorkizuneko lanbidea emango dizkien ikasketak argumentu sendoa erabaki ahal izateko. Hori ezin da egin bakarrik batxilergoko hautazko batean ikasitakoan oinarrituta.\nNeurri horiek nahikoak dira ala beste urrats batzuk eman beharko liratekeela iruditzen zaizu? Mundu osoan dago egun mugimendua gai honen inguruan. Erresuma batuan bi urte daramate curriculumean txertatuta informatikako ikasgaia. Finlandian aurten hasi dira matematikako ikasgaian txertaturik informatika lantzen. Pare bat aipatzearren. Hainbat mugimendu daude umeei informatika eta programazioa irakasteko: informatikako kontzeptuak ordenagailurik gabe irakasteko (CSUnplugged), kontzeptu horiek ikasten dibertigarria izan dadin (CS4fun), programatzen ikasteko (code.org), eta gehiegi ez luzatzeagatik ez dut jarraituko. El dugu gurpila asmatu beharrik, baina bai aztertu gure testuinguruan nola erabili daitezkeen tresna hauek etorkizunean gai honetan ere, ongi formatutako gizartea izan dezagun.


Georgian Dream amesgaizto bihurtzen da - EU Reporter\nGeorgian Dream amesgaizto bihurtzen da\nGeorgian Dream alderdiak aldebakarreko erabakia hartu du oposizioko alderdiei leporatzen dieten erreformak gauzatzeko lortu zuen apirilaren 19ko akordioa bertan behera uzteko. Uztailaren 27an 100 egun bete ziren hitzarmena sinatu zenetik. Georgian Dream-ek "dokumentuaren klausula bakoitza kontzienteki" bete duela dio.\nBatean Komunikatua, Georgia Dream-en aldarrikapenak: "Herrialdea marko konstituzionalera itzuli da eta prozesu politikoek Georgian indarrean dagoen ordena konstituzionalaren arabera jarraituko dute".\nIragarkia udal hauteskundeen aurretik dator. Alderdiaren ustez, haren aurkako salaketa guztiak "faltsuak ziren".\nCharles Michel Europako Kontseiluko presidenteak a Komunikatua: "Georgiako Ametsak apirilaren 19ko Akordioari buruz hartutako erabakia hartu dut. Akordio honek Georgian demokrazia eta zuzenbidezko estatua sendoagoak eraikitzeko Europako bidea eskaintzen jarraitzen du Georgiako herriaren interesean. [Oposizioko alderdiak] Mugimendu Nazional Batuak akordioaren akordioa sinatu ez duela ere berdin hartu dut.\n«Ez dut alternatibarik ikusten hauteskunde eta judizio erreforma sakonak eta tokiko hauteskunde libre eta justuak. Alderdi guztiei dei egiten diet herritarren interesak lehenbailehen jar ditzaten eta konpromisoa har dezaten Georgiaren diskurtso politikoa aurrera eramateko herrialdeko erakunde demokratikoen esparruan. Georgiako zenbait eragile politikori buruzko kontsultak hasi dira. Atzo, Zourabichvili presidentearekin bildu nintzen egoera eta EB-Georgia harremanak aztertzeko.\nAtzo ezagutu zen @Zourabichvili_S 🇬🇪 eta 🇪🇺 harremanen egoera politikoa eztabaidatzeko.\nUrtean kontsultak #Georgia hasten dira. Apirilaren 19ko akordioa erreforma agenda aurrera ateratzeko modurik onena da.\nAlderdi guztiei dei egiten diet herritarren interesak lehenbailehen jartzeko.https://t.co/nYLxNAueKR pic.twitter.com/3AzKEe27Ce\n- Charles Michel (@eucopresident) Uztaila 29, 2021\nAEBetako Georgian enbaxada are indartsuagoa zen gaitzespen, Georgian Dream-ek akordiotik ateratzeko hartutako erabakia oso kezkagarria dela esan du eta aldebakarreko erabakiak "larritu" egin dituela adierazi du: "Washington gero eta larriagoa da Georgiaren etorkizun demokratikoan behin eta berriz egindako atzerapenengatik".\nEra berean, Georgiako gizarte zibilak azkar esan zuen alarma: "Guk, sinatutako gizarte zibileko erakundeok, Irakli Kobakhidze Georgian Dream gobernuko alderdiko presidenteak EBko erretiratzeari buruz EB deituriko bitartekaritzari buruz egindako adierazpenari erantzun nahi genioke. Charles Michel akordioa, Georgian Dream-ek sinatua.\n"Agintariek hartutako erabaki honek Georgiaren ibilbide euroatlantikoa eta herrialdearen garapen baketsua erreforma demokratikoen bidez arbuiatzea zuzenean suposatzen duela uste dugu. Georgian Dream-en erabakia hauteskundeen aurreko krisi politikoan eta polarizazioan sakontzeko modu bat da, eta boterea mantentzeko nahia baino ez du balio, horretarako Georgian Dream prest dago herrialdearen oparotasuna, Mendebaldeko orientazioa, garapen demokratikoa eta harreman estrategikoak dituzten lagunarteko harremanak sakrifikatzeko. bazkideak ".\nErretiratzea @eucopresident bitartekaritza # Apirilak19 akordioa boterea gordetzeko nahia besterik ez du balio, horretarako @ GeorgianDream41 prest dago 🇬🇪 oparotasuna, mendebaldeko orientazioa, garapen demokratikoa eta bazkide estrategikoekiko harremanak sakrifikatzeko.https://t.co/4HdGDhtrgy\n- Transparency Int'l GE (@Transparency_GE) Uztaila 28, 2021\nHego Kaukaso: Várhelyi komisarioak Georgia, Azerbaijan eta Armenia bisitatu ditu\nBizilagun eta Hedapen Batzordea Olivér Várhelyi (Irudian) Hego Kaukasora joango da gaurtik (uztailak 6) uztailaren 9ra bitartean, Georgia, Azerbaijan eta Armenia bisitatuz. Komisarioak eskualdeko herrialdeetan izango duen lehen egitekoa izango da. Jarraitzen du Ekonomia eta Inbertsio Plana onartzea, Ekialdeko Lankidetzako herrialdeentzako berreskurapen, erresilientzia eta erreformarako agenda berrituaren oinarria. Agintari politikoekin, enpresa eta gizarte zibileko eragileekin izandako bileretan, Várhelyi komisarioak eskualdeko Ekonomia eta Inbertsio Plana eta herrialde bakoitzeko ekimen nagusiak aurkeztuko ditu. Hiru herrialde horiekin aldebiko harremanen funtsezko gaiak ere eztabaidatuko ditu. Komisarioak EBk herrialde bazkideekin duen elkartasuna berretsiko du COVID-19 pandemiaren aurkako borrokan.\nGeorgian, Várhelyi komisarioa Irakli Garibashvili lehen ministroarekin, David Zakaliani Atzerri ministroarekin, Kakhaber Kuchava Parlamentuko presidentearekin eta alderdi politikoetako ordezkariekin zein Ilia II patriarkarekin bilduko da, besteak beste. Azerbaijanen, bilerak izango ditu Jeyhun Bayramov Atzerri ministroarekin, Samir Nuriyev Presidentetzako Administrazioko buruarekin, Mikayil Jabbarov Ekonomia ministroarekin eta Parviz Shahbazov Energia ministroarekin, besteak beste. Armenian, Várhelyi komisarioa Armen Sarkissian presidentearekin, Nikol Pashinyan jarduneko lehen ministroarekin, Grigoryan jarduneko lehen ministroordearekin eta Karekin II patriarkarekin bilduko da, besteak beste. Bisitaren ikus-entzunezko estaldura hemen egongo da ikusgai EBS.\nGeorgia mundu mailako neguko kirol helmuga bihurtzea hamarkada luzeko ikuspegiaren emaitza da\nApirilaren 16, 2021\nDuela 20 urte baino gehiago Georgiako elur kirol-turismo berrian parte hartzen hasi nintzenean, urrutiko ametsa zen Eski Munduko Kopa antolatzea. Otsailean, amets hori errealitate bihurtu zen, eskiatzaile eta snowboarder bikainak iritsi baitziren Bakurianiko Ski eta Snowboard Cross World Cup probetara. 2023an, georgiar belaunaldiek burututako amets hori gauzatuko da munduko eskiatzaile onenak FIS Freestyle Munduko Eski Txapelketa Nagusian bilduko diren bitartean., idazten du George Ramishvilik.\nHego Caucus mendiak nagusi dira, edertasun natural harrigarria, elur estalkia ona eta eguzki erregularra dituelarik, Georgia aurki liteke milioika elur kirol zalek neguko kirol helmuga ezin hobea dela. Georgiako mendiek mendebaldeko Europako kideen gailurrak txikitzen dituzte, asko 5000 metro baino gehiagokoak baitira, eskuragarri dauden heliski eta freeride eskirik onenetakoak eskainiz.\nGeorgiako Eski Federazioko presidente izan nintzen garaian Georgian lehiatzeko eskia ezartzea lehenetsi nuen. Georgiako Eski Txapelketa Nazionala aurkeztean, talentu handiko eskiatzaile gazteek herrialdeko kokapenetan eskia lehiakorrean esperientzia handiagoa izan dezaten ahalbidetu dugu. Horrek ere oinarriak finkatzen lagundu zuen Georgiara nazioarteko lehiaketa handiagoak eta hobeak ekartzeko.\nBakuriani 1932an herrialdeko lehen eski estazioetako bat izan zen, SESBen garaian goi mailako kirolarientzako prestakuntza gune gisa jokatuz. 2023ko FIS Freestyle Ski, Snowboard eta Freeski Munduko Txapelketa hartuko ditu eta gaur egun Georgia neguko kirol gune nagusi bihurtzeko etengabeko ikuspegiaren gune bizia bihur daiteke. Egindako aurrerapen hori ez da egun batetik bestera gertatu eta Georgiako Eski Federazioaren konpromisoa eta Georgiako Gobernuaren laguntza sendoa behar dira, izan ere, azpiegiturak eraikitzen lan bikaina egiten ari dira, laguntzaile gogotsuen talde bikainak bultzatuta. Halaber, eskerrak eman nahi dizkie FISeko kontseiluko kideei eta Gianfranco Kasper presidenteari, Georgiaren potentziala eliteko lehiaketako gune gisa aitortu dutelako eta guri ostalari gisa fidatu izanagatik.\nOngietorria da hamarkada hauetan industria sustatu eta garatu dugunontzat. Mundu mailako eskiatzaileek mundu mailako maldetan soilik lehia dezakete, Georgia pazientziaz denbora, dirua eta ahalegina garatzen ari baita. Silknet eta Silk Road Taldeak Georgiako Eski Federazioaren eta Georgiako Eski Talde Nazionalaren babesle harroak izan dira ia 20 urtez, neguko kirol industriaren potentzialean gure fedea babesteko laguntza logistikoa eta ekonomikoa eskainiz.\nHala eta guztiz ere, Val d'Isère-n ere 2015eko abenduan, Patrick Lang-ek aholkularia eta aspaldiko adiskidea eta biok Georgiaren ideia FIS Freestyle Skiing eta Snowboardeko Munduko Txapelketetarako eskaera egin eta lehenengo aldiz asmatu eta eztabaidatu genuenean, errealitateak aspaldi sentitzen zuen urrun. Eskala txikiagorekin hasita, hala nola oinarrizko FIS mailako txapelketak, laster Europa Cup mailako Freestyle eta Snowboard ekitaldien ondoren, laster mundu mailako ekitaldiak laster antolatzeko beharrezko azpiegitura eta esperientzia sortu genuen.\nGeorgiak neguko kirol eliteko helmuga gisa aurrera egin ahala, garrantzitsua da hurrengo urrats gisa eski eskolak ezartzea Gudauri, Bakuriani, Mestia eta Ajara bezalako mendiko kokapenetan. Horri esker, haurrak bertan bizi, ikasi eta entrenatu ahal izango dira Europako txapelketetan arrakasta izan aurretik. Pauso erabakigarria da Georgia neguko kirol mundu mailako helmuga bihurtzeko.\nOrain, joan den neguan izen handiko Munduko Kopako lehiaketak arrakastaz burutu zirenez, gure eski estazioak tinko daude mapan, eta Caucusak gero eta gehiago kokatzen dira Alpeak eta Rockies bezalako neguko kirol helmuga garrantzitsuenekin batera. Lehiaketako eskia egiteko estazioak garatzeak turismorako garapena eragin du, eta horrek, aldi berean, Georgiaren aurrerapen ekonomiko zabalaren zati handiagoa izango du. Gainera, bizimodu osasuntsuagoa sustatzen lagunduko du onura sozialak eta ekonomikoak areagotuz, batez ere pandemia dela eta.\nMunduko neguko kirol lehiaketa nagusiak Georgiara doazela ikustea bezain zoragarria denez, mundu osoko eskiatzaile afizionatuak gure maldetara eramatea izan beharko litzateke hurrengo helburua. Turismok funtsezko zeregina du Covid-ek Georgiaren berreskurapen ekonomikoan. 2019an, 9 milioi atzerritarrek baino gehiagok errekorra izan zuten, hazkunde hori areagotuko zela iradokitzen zuten proiekzioekin. Hala ere, horietako gehienak ez ziren neguko kirol turistak, hau da, potentzial asko geratzen da gauzatzeko.\nEskiatzea beti izan da nire bihotzetik hurbil dagoen kirola. Handitzen ari nintzenean, ohikoa nintzen laster Bakurianiko Munduko Kopako maldetan. 1990eko hamarkadan, Sobietar Batasuna erori zenean, bihotz etena izan zen estazioko hiri garapeneko akatsak ikustea. Neguko kirol azpiegitura moderno eta zabalak, esate baterako telesailak eta elur laku artifizialak bezalakoak, eskala handiko mundu mailako ekitaldiak egiteko beharrezkoak direnak, Bakuriani lehengo aintzara itzuliko da. Itxaropena da Kazbegi, Mestia, Tusheti, Racha, Bakhmaro eta Goderzi nahiko ukitu gabeko maldak garatzeko ikuspegi metodikoagoa eta inteligenteagoa hartuko dela. Horrek eskiatzaile lehiakorretan parte hartzen duten eskiatzaile gazteen aukerak eta georgiarren osasuna hobetzeko ahaleginak ere lagunduko ditu.\nZiur nago, txertoak handitzen direnean eta nazioarteko bidaiak berriro poliki-poliki berpizten direnean, Europatik, Dubajetik eta Israeletik zuzeneko hegaldiekin hasita dagoen bezala, Georgiak turismoaren indarra berreskuratuko duela. Bitartean, une zailak izan arren, eskertzekoa da Kaukasoko mundu mailako eski lehiaketak izatea, guztiok animatu behar gaituen seinale positiboa.\nGeorgiako lehen ministroak dimisioa aurkeztu du, oposizioak hauteskunde aurreratuak eskatzen ditu\nOtsailaren 19, 2021\nGiorgi Gakharia Georgiako lehen ministroak dimisioa iragarri zuen ostegunean, oposizioaren ospakizunak bultzatuz, hauteskundeak aurreratzeko deia egin baitzuen. idatzi Dmitry Antonov eta Gabrielle Tétrault-Farber.\nGakhariak, 2019az geroztik, kargua utzi zuela esan zuen Nika Melia oposizioko politikari ospetsuaren atxiloketagatik bere taldearekin desadostasuna zegoelako.\n"Uste dut herrialde barruko enfrentamenduak eta norgehiagokak Georgiaren garapen demokratiko eta ekonomikoaren etorkizuna arriskuan jartzen dutela", idatzi du Gakhariak Twitterren.\n"Hori dela eta, dimisioa iragarri dut polarizazioa murrizteko eta egoera desegiteko itxaropenarekin".\nGakhariak esan zuen Meliaren atxiloketa onartezina zela Hego Kaukasoko 3.7 milioi biztanleko zatiketa politikoak bultzatuko zituela mehatxatzen bazuen.\nMelia, Mugimendu Nazional Batua (UNM) oposizioko alderdiko presidenteari, 2019ko ekainean kaleko protestetan indarkeria bultzatzea leporatu zioten, motibazio politikotzat jo zuen akusazioa.\nTbilisi hiriburuko epaitegi batek asteazkenean agindu zuen Melia atxilotzea atxilotzea ustez fidantza ez emateagatik.\nGakhariaren dimisioaren ostean, Barne Ministerioak jakinarazi zuen Melia atxilotzeko agindua betetzea atzeratuko zuela.\nJendetza bildu zen bere alderdiaren bulegoen kanpoaldean eta Georgiako banderak astindu zituzten ospakizunetarako, Sputnik Georgiaren arabera.\nUNMren egoitzaren barruan, Meliak hauteskunde aurreratuak deitu zituen.\n"Oposizioko alderdi guztien izenean, hau aldarrikatzen dut: eser gaitezen negoziazio mahaian gobernu honetako ordezkariekin eta has gaitezen hauteskunde aurreratu berrien inguruko negoziazioekin", esan du Meliak.\nGeorgian Dream-ek parlamentuko hauteskundeak irabazi zituen iazko urrian, baina oposizioak esan zuen botoa trukatu eta urraketekin nahastu zela.\nMeliak orduan esan zuen bere alderdiak ez zuela bere emaitza aitortzen eta berriro exekutatzeko deia egin zuen.\nIrakli Kobakhidze Georgian Dream-eko presidenteak esan du Irakli Garibashvili Defentsa ministroa Gakharia ordezkatzeko hautagai gisa aurkeztuko duela, TASS berri agentzia re


Auzo komunitateak: Liskar iturri [2tik 1. orria] | Aldizkaria | EROSKI CONSUMER\nAuzo komunitateak: Liskar iturri\nAuzo lagunen arazoak konpontzeko, guztion eskubide eta betebeharrak ezagutzea dugu hoberena\nAuzo liskartsu edo, ordaintzeko garaian berant dabilena, obra gogaikarriak, instalazioen okerreko erabilera, behar bezainbesteko gehiengoarekin hartu ez diren erabakiak... Aldez edo moldez, nork ez ote du bere burua ikusi auzo lagunen arteko liskar batean? Era bateko edo besteko arazoei konponbidea emateko, eraikineko biztanle guzti-guztiek bete beharreko arauak xedatu behar izaten dira. Jabetza Horizontalaren Legeak, indarrean 1960az geroztik eta ia erabat berritua 8/1999 Legearen bidez, etxebizitza eta tokien jabeen arteko harremanak arautu eta, bide batez, horien eskubide eta betebeharrak jasotzen ditu. Lege horrek, joeraz, jabetzaren titularrari aitortzen dizkio hartaz gozatzeko aukera handienak, gainontzeko jabe guztien eskubideetan eta interes orokorrean muga harturik. Bere espazioari dagokionez, jabea babesten du Legeak eta gainerako elementu edo zerbitzu komunetako etxebizitza edo tokien jabeekin baterako jabekidetzaren alde agertzen da. Esate baterako, auzoren bat kuotak ordaintzeko unean berant ibili izana, hainbat erabaki hartu ahal izateko gehiengoak xedatu, lagunen baten jarduera gogaikarrien aurrean zer egin eta antzeko alderdiak jorratzen ditu.\nAuzo lagunen komunitateko lehendakari izan gaitezke denok\nAuzo lagunen komunitateek lehendakaria izan behar dute, nahitaez. Hona kargu horren eginkizun nagusietako batzuk: dagozkion arazoetan komunitatearen legezko ordezkari gisa aritzea, auzoen kexu eta iradokizunak bideratzea, batzarretara dei egin eta bilerak presiditzea, komunitateak erabakitako egintza judizialak betearaztea, etab. Lehendakariorde bat izatea ere onartzen du Legeak: lehendakaria bertan ez denean, hauxe izango da haren ordezkoa. Idazkaria eta administraria (eskuarki, finken administrari kolegiatu batek betetzen du kargua) ere Legeak onetsitako irudiak dira.\nAuzo lagunen higiezin bateko jabeak oro izan daitezke bertako lehendakari. Bozketaz edo zozketaz hautatzen da edo, bestela, txandaka izendatzen dira kargudunak. Izendapenak urtebetea irauten du, estatutuek bestelakorik xedatzen ez badute edo auzo lagunek haren kudeaketa onesten dutenean izan ezik: horrelakoetan, epea bete aurretik lehendakaria kargutik kentzea erabaki dezakete.\nHautaturiko lehendakariak kargua betetzeko obligazioa du, jarduera hori eragozten duen motiborik erakutsi ezean. Kargua utzi ahal izateko, eragozpenak epailearen aurrean aurkeztu eta honek balioztatuko du agerturiko arrazoiak aski diren ala ez. Nolanahi ere, eragindako pertsonak kargua betetzea eragozten dioten zergatiak gainerako jabekideei arrazoiz azaltzen badizkie ez du zertan epailearen aurrera jo.\nNoiz egin Jabeen Batzordeak harturiko erabakiaren aurka?\nJabeen Batzordeak harturiko erabaki baten aurka Epaitegien aurrean egin daiteke, baldin eta:\nLegearen edo Jabeen komunitatearen estatutuen kontrakoak badira.\nJaberen baten mesedetakoak izaki, komunitatearen interesentzat kaltegarri gertatzen badira.\nErabaki hori jasateko obligazio juridikoa ez duen jaberen bati kalte larria eragiten badiote edo, zuzenbidearen ikuspegitik, gehiegikeriaz hartu badira.\nNolanahi ere, erabakiaren aurka egiteko legez aintzat harturik egon behar du eragileak. Horrelako erabakien aurka egin ahal izango dute:\nBatzarrean botoa eman duten jabeek eta, bertan ez zirelarik, 30 eguneko epean ezadostasuna adierazten duten auzoek.\nKomunitatearekiko zor guztiak ordainduak dituztenek. Ordaintzekorik dutenek, diru kopuru horien gordailua egin behar dute judizialki.\nHurrengo orrira joan: Komunitateetako ohiko arazoak >>\n[1. orria] Liskar iturri\n[2. orria] Komunitateetako ohiko arazoak


Larunbat honetan, denboraldi berriko lehen bi bisita antzeztuak izango dira\nAstelehena, 2017(e)ko iraila(r)en 11-(e)an 18:17etan\n11.30etan, euskaraz, eta ordu bat geroxago, erderaz\nIaz bezela, 2017-2018ko ikasturte honetan TOPIC-ek aurreko ikasturtean martxan jarri zuen jarduera berri honekin jarraituko du: publiko familiarrentzako bisita gidatu teatralizatuak. Gure ustez, zentzu handia duen jarduera bat, batez ere gure Zentruak arte-disziplina jakin batean, teatroaren esparruan, diharduelako.\nOrdubete iraungo du bisitaldi bakoitzak. Izena emateko, aldez aurretik jarri behar da gurekin harremanetan telefono honen bidez: 943 650 414; edo e-mailez bestela: cit@cittolosa.com. Talde bakoitzak 5 lagunekoa izan behar du gutxienean, eta 15ekoa gehienean. Prezioa pertsonako 7 €-koa izango da helduentzat, eta 5 €-koa haurrentzat.. Informazio osoa\nBarazki Txotxongilo Tailerra\nSarrera agortuak La Enana Naranja konpainiaren "Kontukantari" ikuskizunerako\nTopic-ek 'art toys' mugimenduari buruzko erakusketa inauguratu du


Gizarte Segurantzaren eta Pentsioen Estatu-idazkaritza webguneak erabilerrazak egitera konprometitu da, 1112/2018 Errege Dekretuari, irailaren 7koa, sektore publikoko webguneen eta gailu mugikorretako aplikazioen erabilerraztasunari buruzkoari jarraituz.\nHonako erabilerraztasun-aitorpen hau https://www.portalclasespasivas.gob.es webgunera zabaltzen da.\nAtaria Google Chrome, Microsoft Edge, Firefox, Safari eta Opera nabigatzaileen azken bertsioetarako optimizatu egin da. Gomendatzen den gutxieneko webgune-bereizmena 1280x1024-koa da.\nHalaber, behar bezala ikusteko diseinatu egin da, ez bakarrik mahaigaineko ekipoetan, baita tabletetan eta telefono adimendunetan ere.


Xabier Iraola: “Onak eta gaiztoak” - Ekonomiaren KZ\nDoñanako parke naturalaren etorkizuna, inguruetako eremu ureztatuak zabaltzeko plan autonomiko bat dela eta, dirudienez, EL PAÍS egunkarian irakurtzen dudanez, Europako erraietaraino iristen da eta Europa erdialdeko kontsumitzaileari heltzen dio bete-betean, zeinak, hainbat banaketa-kateren bidez, eremu horretako erosketa guztiak mozteko mehatxua egiten baitu, baldin eta, ekologisten arabera, hezeguneak eta lurpeko elikagaiak kaltetuko dituzten handitze horiek egiten badira.\nKontsumitzaileek egunerokoan egiten ditugun erosketekin duten boterearen isla da, gustatu ala ez, agerikoa eta agerikoa. Ekitaldi publikoetan hori aipatzen dut, eta kontsumitzailearen boterea aipatzen dut; izan ere, erosketa-egintzarekin batera, besoa luzatu eta produktu bat edo beste aukeratzearekin batera, nekazaritza-politika zuzenean eta eraginkortasunez gauzatzen ari da.\nKalitatezko produktuak aukeratzen badituzu, kalitate-marken babespean (jatorri-deiturak, AGB, etab.), ekoizpen ekologikoaren estandarren pean ekoitziak, eskaintza eta txoloa etengabe aukeratzen badituzu, zuzeneko salmentaren, denda tradizionalaren edo banaketa handiaren bidez merkaturatutako produktuak aukeratzen badituzu, eta abar, aukera bakoitzarekin, ekoizpen- eta merkaturatze-eredu eta -modu bat aukeratzen ari zara, eta, horren bidez, beste bat zuzentzen ari zara sektorera edo produktorearantz.\nUne honetan, bestalde, garraiolariekin ikusi dugun bezala, nekazaritzako elikagaien katearen bideragarritasunean zentratzen da nekazaritzako elikagaien eztabaida, eta, bereziki, prezioaren eraikuntzan, ekoizpen-kostuak jasotzeko eta erreferentzia-indizeak ezartzeko, eta, aldi oro, ekoizpen-faktore garrantzitsuenen bilakaeraren arabera, prezioa aldatuz joateko.\nTeorikoki gauza nabaria eta erraza da, praktikan, oso zaila, ezinezkoa ez denean. Horregatik, uste dut kate osoak bere muturraren aurrean duen erronka nagusia dela Elikagai Katearen Legea benetan eta eraginkortasunez aplikatzea, behar duen arau-garapenarekin eta gaiak behar duen joera politikoarekin. Hori bai, jakitun izanik kate-maila batzuk beste batzuk baino gehiago jokatzen direla ahaleginean.\nHorregatik, lanaren neurrigabetasunaz eta zailtasunaz jabetuta, baikortasunez hartzen dut MLBNk (Lehia) erakutsitako jarrera; izan ere, ministerioa prestatzen ari den esneki-kontratuei buruzko Errege Dekretuaren aurrean, txostenean, arauaren hobekuntzak jasotzen ditu, bai eta prezio aldakorrak ezartzerakoan eta kontratuetan prezio finkoak berrikusteko mekanismoetan ere, bi alderdiek libreki erreferentzia objektiboak, egiaztagarriak eta bateragarriak har ditzaketela ere, argitaratutako obligazioengatik ezartzen ez direnak, bai eta bai, gainera, prezio aldakorrak.\nAgian, xalotasun apur bat beharko nuke, baina uste dut, eta zuhurtzia handienaz diot, Lehia jarrera aldaketa nabarmena dagoela.\nEuskadin, bestalde, Eusko Jaurlaritzak Elikagaien Katearen Behatokia onartu du. Horren mekanika Lehiaren Euskal Agintaritzarekin adostu da, eta Elikagaien Kateari buruzko Legeari eta Lehiaren Defentsari buruzko Legeari egokitu zaie. Behatokiak egindako lanen baliozkotasuna bermatu du, eta katearen katebegi guztiei segurtasun juridikoa eman die; izan ere, katearen katebegi horiei, bestalde, konpromisoa betetzeko gonbita egingo zaie.\nPuntu horretara iritsita, Elikagaien Katearen Behatokia abian jarri ondoren eta Europako kontsumitzaileen adibidera itzulita Doñanarekin, euskal kontsumitzaileen unea izango da Behatokiak ezarritako baldintzak betetzen dituzten produktuak eta merkataritza-establezimenduak aukeratu beharko dituztenak, eta, nolanahi ere, haiek aukeratu beharko dituzte elikatze-katearen ekoizpen-kostuak estaltzeari buruzko guztia errespetatzen duten produktu, marka eta establezimenduak.\nEz kezkatu zereginaren zailtasunagatik, ez despistatzeko, baserritarrek lagunduko diete, onak eta txarrak seinalatuz.\n← Unicajak merkatuko hipoteka merkeenak eskaintzen ari ditu\nElektrizitatea % 16 jaitsi da ostegun honetan, 214,79 euroraino MWh-ko →


Eskolan 12 urtera arte - Ahotsak.eus\nEskolan 12 urtera arte\nEskolan 12 urtera arte
12 urte izan arte, eskolara joan zen. Eta gerora, gaueko eskolara joaten zen. Orduan 7 urterekin hasten zen eskolan. Mutilak eta neskak aparte egoten ziren klasean. Gerraostean, ez zuten zorte handirik izan maisuekin.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BRS-004-002 kodeko bideoa nahi duzula aipatzea: ahotsak@ahotsak.eus\n12 urte izan arte, eskolara joan zen. Eta gerora, gaueko eskolara joaten zen. Orduan 7 urterekin hasten zen eskolan. Mutilak eta neskak aparte egoten ziren klasean. Gerraostean, ez zuten zorte handirik izan maisuekin.\nGaia(k): Ohiturak eta bizimodua » Hezkuntza » Eskolaz aparteko ikasketak , Ohiturak eta bizimodua » Hezkuntza » Eskola , Ohiturak eta bizimodua » Hezkuntza » Maisu-maistrak\n- Eta hamabi urtera arte eskolara ta joango ziñan, ez?\n- Eskola hamabi urte arte bai, baiño hamabi urtetik aurrera gabeko eskola.\n- Egunez lanean aitzen nitzen ta negun gabeko eskola ematen zigun […] ta gabeko eskola. Eskolan ez genun asko ikasi, gogorik ez gendun ta, badakizu.\n- Gabeko eskolan hasi aurretik hemen ibili ziñan plazan?\n- Bai, herrin, bai, herrin.\n- Zenbat urtekin hasi ziñan eskola?\n- Eskolan? Ordun zazpi urtekin eo hasten zan. Bai, maisu, mutillentzako maisu bat izaten zan ta maistrantzako beste bat.\n- Neskantzako aparte beste maistra bat izaten zan, bai. Guk ez gendun maisukin suerte handirik izandu; gerra ordun ni eskolan hasi ta belaxe hasi zan, ta maisu asko kanbiatu zizkiguen guri. Gure aurrekoak aittek eta hoik, hoik sekulako eskola hartu zuen, hemen maisu bat oso ona egokittu zitzaien, ta sekulako eskola eman zien. Baiño gu oso, urtebete ez zuen itten, kanbiatu itten zien maisuk asko ta ez gendun asko. Gogoa’re gutxi ta, badakizu, geo maisuk’e halamouzkoak izaten giñun ta […] hola…\nEuskaraz ikasteko aukerak Emakume Abertzaleen Batza eta gau-eskolak\nMaisuak jo egiten zituen eskolan\nNesken janzkera eta ikasketak\nEskolara erdaraz jakin barik\nAndereñoa eta diziplina\nEskolako ikasgaiak; emakumeak etxeko lanetarako prestatu


Agurra | herria | GAUR8 - mila leiho zabalik\nImanol Agirretxek agur esan dio bere futbol ibilbideari. Penaz hartu dut albistea, badakidalako agur esateko erabakiaren atzean sentimendu zurrunbiloa izaten dela. Baina badakit, era berean, norbere buruarekin zintzo izateko eta aurrera egiteko onena dela. Behin erabakia hartuta, noiz eta nola esan ere ez da erraza izaten. Kontraesana baitirudi irailean, kurtso hasieran, zerbaiti agur esatea.\nIrailaren 1eko GAUR8ko alean argitaratuko da oraingoz nire azken zutabea. Hauxe da, beraz, despedida. Benetan eskerturik nago emandako eta izandako aukeragatik. Ezetz esaten ez nekielako hasi nintzen bertan idazten eta ez pentsa 2015etik hona arlo horretan gauzak askorik aldatu direnik. Baina agur esateko beharra sentitu dut.\n42 hilabetez nahi nuena kontatzeko aukera izan dut orrialde honetan. Batzuetan azaletik, bestetan barrutik eta zenbaitetan erraietatik. Ordenagailu aurrean malkotan idatzi izan ditut nire bizipenak, gehiegi biluzi izanaren sentsazioarekin. Ez dizuet gezurrik esango: ez naiz idatzitako zutabe guztiekin gustura geratu, baina beti ezin da bete-betean asmatu.\nEskerrik asko irakurle, hilean behin nire hitzak irakurtzeko tartea hartu duzulako. Bereziki zuri Igor, fin-fin irakurri dituzulako guztiak; nire hileroko bisita egiteko modua izan da. Horrek ez du esan nahi hemendik aurrera nire berri izango ez duzunik. Eta nola ez, idazten hasi nintzenean gaizki egongo zen beldurrez zutabea aurrez jasotzen zuten lagunei.\nHauxe da agurra, beraz, edo gero artea, batek daki! Zoriontsu segi! •


kritiken hemeroteka » Iragaitzaz\nIragaitzaz / Pello Lizarralde / Erein, 2008\nIragaitzaz Beñat Sarasola / Beterriko Liburua, 2008-10\nGustave Flaubertek inoiz aitortu zuen bere ametsa ezerezari buruzko liburu bat idaztea zela, kanpoko inongo laguntzarik gabea, subjektu ikusezin bat gordetzen zuena bere baitan. Iragaitzaz — Ilunbistan liburua irakurri bitartean aipu horrekin akordatu eta pentsatu dut akaso Pello Lizarraldek ere zita bat izango duela Flaubertekin.\nLizarralderen aurreko nobela eta ipuin liburuen ildotik, honakoa ere ez da liburu samurra, gutxi du ikusteko literatura denbora-pasa gisa ulertzen duten lanekin. Gehiago da apustu estilistiko muturrekoa, irakurlea esperientzia narratibo berezi eta zorrotz batera eramango duena. Flaubertek nahiko lukeen gisara, liburua ez da oinarritzen inolako trama korapilatsu edo gertakizun ikusgarrietan. Kamioi baten pean azaltzen den kamioizalearen gorpua eta Martinek (Lasterrek) hildakoaren kamioia itzultzeko burutzen duen bidaia; ez hiltzailerik, ez detektiberik, ez traiziorik, ez misteriorik, ez sorpresarik, ez eztandarik. Kamioizaleen bakardadea eta denboraren igarotzea, ez besterik. Liburua erronka narratibo berezi horretan sostengatzen da, ezerezean zintzilik, estilo eta idazkera berari esker. Eta arraroa badirudi ere, hala ere, ez dago manierismorik, ez dago apaingarririk, ez eta lirismo merkerik. Zirujau baten zehaztasun eta hoztasunaz idazten du Lizarraldek, ez darabil soberako hitzik, erretorikarik.\nNarraziogintzan, kritika anglosaxoiak kontatu (tell) eta erakutsiren (show) artean bereizten du. Hala, badira nobelak gauzak kontatu egiten dituztenak, eta beste nobela batzuek ordea, gauzak erakutsi, azaldu egiten dituzte. Bigarren narraziogintza honetako maisutzat hartzen dira XX. mendeko narratzaile estatubatuar garrantzitsuenetako batzuk (Ernest Hemingway, John Steinbeck, Raymond Chandler etab.). Bada, inon kokatzekotan, ildo honetan kokatu daiteke Iragaitzaz hau, erakutsi egiten duen narratzeko moduan, alegia. Eta ez nolanahi gainera, izan ere, esango nuke Lizarralderena narraziogintza mota honetako saiakera muturrekoa dela, eta honenbestez, adibide paradigmatikotzat har daitekeela. Euskal literaturan idazle estatubatuar hauen (eta Raymond Carver, noski) zale andana omen dago, baina iruditzen zait inork ez dituela menderatzen teknika eta tradizio hauek Lizarraldek adina.\nHonetaz guztiaz ohartzeko adibide bakar bat jartzea aski dela iruditzen zait. Liburu honen irakurleren bati inoiz La Nava herrixkako kaleetatik ibiltzea suertatzen bazaio, ziur naiz “ni hemen izana nago” esango duela bere baitarako.


On Kixote Mantxako. Lehen Zatiko 17garren atala\nBeronetan, On Kixote bihoztoiak eta Santxo Pantza ezkutari gaixoak jasan zituzten neke anitzen berri emaiten doa, gaztelutzat hartu zuen (bere kalterako) txiriboga haretan.\nBere onera, nolabait, itzulia zen On Kixote, ordurako, bere konkorralditik, eta bere ezkutariari deitu zion, lehengo egunean, maket edo uhe ibar haretan lur jota zetzanean egin zion ahots doinu berdintsuaz, ziotsola:\nSantxo adiskide, lotan hago? Lotan al hago adiskide Santxo?\nZer lo eta lo-ondo, arraioa, ene madarikatu hau – erauntsi zion Santxok unaduraz eta hiraz beterik – gau honetan txerren guziak nirekin ibili direla dirudi eta!\nSinets dezakek, bai, hori, zalantzarik ez – On Kixotek – zeren, edo nik guti zakiat edo gaztelu hau sorginduta zagok. Zeren, jakin behar duk...Tira, orain esan nahi diadan hau, zin egin behar didak ni hil eta gerora arteraino isilpean gordeko duala.\nBai, zin dagit – Santxok erantzunez.\nZeragatik dioat – On Kixotek berriro – inori izen ona kentzearen etsaia naizelako.\nBai, zin dagidala erran dut – Santxo atzera mintzatuz – berorren bizialdiko egunak amaitu arte isilduko dudala, eta Jainkoari nahi ailekio bihar bertan ager ahal baneza.\nHorrenbesteko kalte egiten ote diat, Santxo, ni horren goiz hilik ekusi nahi nazaan?\nEz da horregatik, baina gauzak luzaro gordetzearen etsaia naiz eta ez nuke nahi gordean ustelduko balitzaizkit.\nDena dela ere – On Kixotek esan zion – hire maite eta adeitsuagandik areago entzinduko diat, beraz, jakin behar duk gau honetan nik goraka aipatzen jakinen dudan abentura harrigarrienetako bat jazo zaidala, eta laburki jaulkiko diat, hau duk, jakik, arestian gaztelu honetako jaunaren alaba, lurbirako zati handi batean aurki daitekeen neskarik ederrena, arrulloena, niregana etorri dela. Zer esan niezaake haren apaintasunaz? Zer haren adimendu txairoaz? Zer ezagerian dituen beste batzuetaz, isilpean, ukitu ere bagerik utziko ditudanetaz, Tobosoko Dultzinea nire andereari zor diodan fedeari eustearren? Gauza bat baino ez diat esanen, alegia, halabeharrak nire eskuetan ipinitako ontasun handi horretaz bekaitzak jota zerua, edo beharbada – leta hau ziurrena duk – esan diadana legez gaztelu hau sorginduta dagoelako, ni harekin eztiki eta amoltsuz hizketan ari nintzela, nondik zetorren ekusi ez eta jakin ere ez, esku bat etorri zitzaidaan, beso bati lotua, erraldoi gaitzen batena, eta barailetan ukabilkada bat tinkatu zidaan, eta honegatik odoletan ditut; eta gero astindu nindian astindu harako mandazain haiek egin bezala orduan baino hebainduago utzita, badakik, Rozinanteren gehiegikeria zela zio irain egin ziguten orduko ha. Honetatixe hain zuzen, gogoratu zaidak neska honen eder-altxorra sorgindutako mairuren batek jagoten duela, eta ez bide-duk niretzat izanen.\nEz eta niretzat ere – erantzun zion Santxok – : laurehun mairu baino gehiagok jo naute ni, eta nola jo, harako uhe-zaparrada hura honako honen aldean talo eta txalo baino askoz gehiago ez zen izan. Erran biezat, arren, berorrek, nola daritzo honako abentura harrigarri honi, geratu garen bezala geratu garelarik? Berori, tira, gaitz erdi, zeren, erran duenaz halako edertasunen bat eskuetan eduki baitzuen, baina ni, zer eduki nuen nire bizitza osoan jasanen dudan makilka-sorta izugarriena ez bertzerik? Dohabagea ni eta nitaz erditu zen ene ama, ez bainaiz zaldun ibiltari, ez "sekula" izan nahi ere, eta honela eta guziz, harriabar guzietan harrikadarik gehienak niri erori izaiten zaizkit.\nBeraz, hi ere hebaindurik hago? – On Kixotek.\nEz al diot erran baietz, ene etorki madarikatua? – Santxok haserre.\nEz euk bihotz-minik, adiskide – esan zion On Kixotek – orain berean gantzuki miresgarria eginen diat, bai, eta begien itxi-ireki batean sendatuko gaituk.\nLehengo anaideak, noizbait behar eta, giriseilua iziotu zuen azkenik, eta sartu zen, hilik zegoela uste zuena ikustera. Santxok sartzen ikusi orduko, atorra-has zetorrela, buruan zapi bat, eskuan giriseilua, aurpegi txarra erakutsiz galdetu zion bere nagusiari:\nJauna, hau ote dea, "apika", sorgindu mairua, berriz ere zigortzera datorkiguna, lehenagokoan tintontzian zerbait utzi edo zuelakoan?\nEz, mairua ezin daitekek izan – erantzun zion On Kixotek – sorgindutakoek ez ziotek inori bere burua ekusten uzten eta.\nBada, ikusten uzten ez badiote, sumatzen bai ordea – Santxoren esaera – , bertzenaz, erran bezate nire bizkarrek.\nNireek ere esan zezaketek – On Kixote atzera – baina hori ez duk nahikoa zantzua hemen dakusagun hau sorgindutako mairua dela sinesteko.\nHeldu zitzaien, bada, anaidea, eta bake-bakean hizketa lasaian ari zirela ikusita, harri eta zur geratu zen. Egia esateko, On Kixote, artean, aratinik zegoen, ahoz gora higitu ezinean, hebainduraz eta txaplataz lotua. Anaidea hurreratu eta esan zion\nBa, nola zara, gizon on?\nNik, zu banintz, – erantzun zion On Kixotek – hobeto hitz eginen nuke. Lurralde honetan horrela hitz egiten ote zaie zaldun ibiltariei, girten hori?\nAnaideak, gizon itxura txarreko batek hain gaizki hartu zuela oharturik, ezin onartu izan zuen, eta giriseilua bere olioa eta guzti goratu ondorean, brau! On Kixoteren burura erorarazi zuen eta kaskarra zanpatua utzi zion; eta dena ilunpean geratu zelako bertatik irten zuen, Santxok bere nagusiari ziotsola\nEzbairik ez, jauna, sorgindutako mairua hauxe da, eta altxorra bertze batzuentzat daduka, guretzat, aldiz, ukabilkadak eta giriseilukadak baino ez.\nHorixe duk, bai – On Kixotek – eta ez zaiek jaramon handirik zertan egin sorginkeria hauei, ez duk haserretu behar ere horiek direla eta ez direla, azken baten, hain gauza ekusezinak eta ametsezko bezain kasketezkoak direnez gero ez dikeagu idoro nori aspertu, nori mendeku egin, bila eta bila ibili arren. Jaiki hadi, Santxo, ahal baduk, eta dei egiok gazteluzainari. Goipe pixka bat, ardao, gatz eta erranberoa behar ditiat osagarrizko gantzukia egin ahal izaiteko; benetan, oraintxe behar-behar dudala uste diat, mamu horrek egin didan zauritik odol ugari zaridak eta.\nJaiki zen Santxo, hezurretako minaz josita, eta ilunpean bentaria zegoen lekurantz abiatu zen. Anaidearekin tupust egin zuen, bere etsaia zertan zen entzuten ari zena, eta esan zion:\nJauna, nor nahi den ere, egin biezagu mesede eta onura, erranbero apur bat, goipe, gatz eta arnoa emanez, beharrezkoak baititugu lurbira osoan dagoen zaldun ibiltari onenetako bat sendatzeko, hango ohe haretan datzana, larri zauriturik izan baita txiriboga honetan dabilen mairu sorgindu baten eskuez.\nAnaideak hori entzun zuenean, zentzubako gizontzat hartu zuen; goiztu zorian zegoen eta ostatuko atea zabaldu zuen, etxeko nagusiari deitu zion eta gizon gaixo harek zer nahi zuen jakinarazi zion. Bentariak nahi zuen guztiaz zuzkitu zuen eta Santxok On Kixoteri eraman zion. Eskuak buruan zegoen, giriselukadaren minaz aieneka, ttonttor bi, tokorrak besterik ez zion zirotu baina; eta odola uste zuena izerdia baino ez zen, joandako ekaitzaren minduraz uharretan zeriona.\nAzkenik, ekarritako gaiak, banan-banan hartu eta guztiak nahasiz eta, erasti luzexka baten, sasoian zegoela eritzi zion arte egosiz, osaki bat egin zuen (desadan bidenabar erranberoren ordez erraberoa ekarri izanaz ohartu ez zela). Andel bat eskatu zuen ontziratzeko, baina txiribogan bat ere ez zegoela-eta latorrizko goipeontzi edo olio-txarro batera sartzea erabaki zuen; bai txiriboginak pozez eman ere; eta txarro haren gainean laurogei aitagure, beste hainbeste agurmaria, salbe eta kredo, esan zituen, hitz bakoitzeko gurutze bana eginez bedeinkatzean. Bertatik bertara ikusten Santxo, bentako gizona eta anaidea; mandazaina, ostera, lasai asko zebilen, bere mandoei ongarria emaiten. Egin beharreko guztia eginda, harek berak lehena izan nahi izan zuen gantzuki hura, ustez sendagarri ona, mustatzen eta ikertzen. Txarroak eden ezin zuenetik edan zuen, egosi eta lapikoan geratu zenetik alegia, ia-ia pitxerdi edo txopin bat, hain zuzen. Edan eta berehala, ok egiten hasi zen, urdaila hutsik geratu zitzaion arte Okak eragin zion ondoezagatik eta ezinegonaz izerdi lapats-lapatsetan hasi zen, honen kariaz, soinekoz berokitu eta bakarrik utz zezaten eskatu zitzaien. Hala egin zuten eta hiru ordu baino gehiagoz loak hartu zuen; gero esnatu zen eta soina leun-leuna, lasaitua zuela sumatu zuen; bere oinaze eta min guztiez ongitua, guztiz onik zegoela-eta, sendatutzat hartua, benetan uste izan zuen, bai, Fierabrasko gantzukia ondo asmatu zuela. Beraz, sendagai harekin, ekiz, beldurrik bage, non-nahi eta nola-nahi, edozein borroka, liskar, esgarra, mokokalditan, arriskutsua baino arriskutsuagoa izanagatik, ihardun eta eraso, oldartu eta ekin ahal lezakeela bururatu zitzaion.\nSantxo Pantzak, bere nagusiaren hobekuntza miraritzat hartu zuenez gero, lapikoan zegoen hondakina, guti ez zena, eman ziezaion otu zion, arren eta arren; eta bai On Kixotek eman ere; esku biez ahurka hartu zuen, fede handiz eta gogo handiagoz, sartu zuen zintzurrean barrena, eta nagusiak baino askoz guttiago ez zuen barruratu. Santxo gaixoaren urdaila, antza, ez zen bere jaunarena bezain minbera edo, eta ok egiten hasi aurrez, hainbat goragale, higuin eta nazka eragin zizkion, izerdi eta zorabio, nolakoak eta,, azken ordua iritsia zitzaiona bururatzeraino adinakoak, benetan; larri zegoen, arbinduta, bihotza hil zorian bezala, eta gantzukia madarikatzen zuen, eman zion lapurraz gaizki-esaka ziharduelarik. On Kixotek honela ikusi eta esan zion\nNire gardiz, Santxo, ondoez hau zaldun izendatua ez izaitetik sortu zaik; ene eritzian pattar honek ez ziok onik egiten zaldun ez denari.\nEta baldin hori bazekien berorrek, bada – ihardetsi zion – madarikatua ni eta nire askazi osoa! nolatan eman daut, alta, murtxatzeko?\nBitartean, edaki harek bere lana egin zuen, eta ezkutari gaixoa goiti eta beheti isurtzen hasi zen, eta isuri ere hain estura handian, ezen, berriro etzan zen, seskaz eginiko zerria ez, estaltzeko zedukan anjuko burusia ez zitzaizkiola ezertarako ere on. Izerdi-lekan, buerdaka, alditxartua biziki zetzalako , berak ez ezik, hango beste guztiek ere bizia galtzeko zorian zegoela uste zuten. Ia bi ordu iraun zion ekaitz edo trenputxarraldi honek, eta gero ez zen nagusia bezala geratu, erabat hebainduta, etenda baizik, zutik ez egoiteraino. On Kixote, alderantziz, esan dugun eran, onik eta leunduta atera zenez gero, borrokaizunen bila atzera joaiteko gerturik zegoen, bertan egonean egonez egoitea, bere irudiko, munduak gal ezin zezakeen alperrikako astia zen, eta areago munduan ziren behartsuek behar zuten babesa emaiteko beta alperrik galtzea zen; gainera, bere gantzukia edukiz hartua zuen sinesmen eta ziurtasunarekin. Joaiteko nahi honek bultzaturik, berak Rozinante zelatu zuen, ezkutariaren "belarriluzea" ere bastatu, eta honexen jabeari janzten lagundu zion, asto gainera igoarazi aurretik. Gero zaldiaren gainean jarri zen eta bentako zoko batera hurreratu, bertan zegoen azta lodi bat hartu zuen, lantzatarako.\nTxiriboga haretan zegozen guztiak, hogei lagun baino gehiago, begira-begira zegozkion; etxeko alaba ere tartean hari soz; harek ere begiz joa zuen neska hura, begiak harengandik saihestu ezinik eta noizen-noizean hasperen bat aurtikiz zihoan, errai sakonenetatik ilkitzen zitzaiona legez, eta guztiek saihets-hezurretako minaren minez itzurtzen zitzaiola uste zuten; aurreko gauean txaplataz lotzea ikusi zuten guztiek, bederen, halako ustea zuten.\nBiak zamarien gainean, bentako ate ondoan jarrita, bentariari dei egin zion, eta ahots lasai bezain lodiz esan zion\nAsko eta handiak izan dira, gazteluzain jaun hori, zure gaztelu honetan jaso ditudan mesedeak, eta nire bizitza osoko egun guztietan eskertzeko behar-behartua natzaizu. Ordaindu ahal baniezazu, mendeku hartuz, zuri harroputzen batek eginiko irain bategatik, jakin ezazu nire eginkizuna horixe dela, ahal gutiko ahulenen alde egitea eta okerren bat nozitu duenari mendekuz zuzena itzultzea, eta azpikeriak zigortzea, hain zuzen. Gogoratu egizu, zure oroimenean ea ba ote den ezer, eta horrelakorik baldin baduzu gogoan nire esku uztea nahi dukezuna, agintzea baino ez duzu; nik hartutako zaldun-legeagatik zin dagizut askietsi eta ordainduko dizudala zure nahiera osoan.\nOstatariak patxada berdinez erantzun zion\nZaldun jaun, nik ez dut berorrek niri ezein irain mendekatzearen beharrik edo premiarik, neuk badakit mendeku hartzen, zerbait egiten didatenean. Oparin bat baino ez dut berorrengandik, zera, gau honetan txiribogan egin didan eralketa ordain diezadana, alde batetik berorren abere biei emandako lastoa eta oloa, beste aldetik abaria eta oheak.\nHorretaz, hau txiriboga da? – On Kixotek.\nBai, eta ohore handikoa – ihardetsi zion txiriboginak.\n. Orain arte, beraz, zimardikaturik bizi izan naiz – On Kixote mintzo – benetan sinetsita bainengoen hau gaztelua zela, eta ez txarra; baina, gaztelu ez dela-eta, txiriboga baizik, oraingoz, bada, ordainkizuna barka dezakezu egin; nik ezin dezaket zaldun ibiltarien legea hauts, eta badakit jakin, zinez -orain arte bestelakorik irakurri ez baitut- haietakoek ez zutela inoiz ere ordaindu ez ostatu ez egondako benta edo txiribogako alokairurik ez egotsaririk, izan ere, legez eta eskubidez harrera ona zor zaie eta, abari-zor eta guzti, eurek hartutako nekearen ordain, hala gau nola egun, negu edo uda, oinez nahiz zaldiz, egarritu zein gosetu, hala bero nola hotz, ortziko gora-behera guztien azpitik eta lurreko joan-etorri guztien gainetik, beti arriskuen bila zor eta lor ibili ohi baitira.\nNik ez dut horrekin zerikusi handirik – ihardetsi etxeko gizonak – ordain bekit zor zaidana, bai, eta utz ditzagun ipuinak eta zaldunkeriak, nik neure ogasuna jaso baino beste konturik ez dut eta.\nZu tentela eta ostatari txarra zara – On Kixotek entzunarazi zion.\nEta Rozinanteri hanka eraginez, aztatzarra bitartetuz, txiribogarean irten zuen, inor aitzin-aitzinean jarri ez zitzaiola, eta berak gibelera so egiteke, ezkutaria atzetik ote zihoakion begiratu ere bagerik, tarte luzexka batean joan zen aurrera. Txiriboginak, ordaindu ez eta bazihoala ikusi zuenean, Santxo Pantzarengana jo zuen laka eske; honexek ez ziola ordainduko esan zion, bere jaunak ordaindu nahi izan ez zion ber-beragatik. Bera zaldun ibiltariaren ezkutari izanik, izan ere hala zen, bere nagusiari zegokion lege eta zio bera zegokiola, hots, inongo txiribogatan edo ostatutan deusik ez ordaintzearena. Muzindu zen txiribogina hagitz, hori entzunIK, eta zemai egin zion, ordaindu ezean, damutuko zitzaion moduan kenduko ziola egin zion mehatxu. .Santxok honi honela ihardetsi zion: bere nagusiak zin eginiko zaldunen legeagatik, ez zuela "korradurik" ordainduko, bizia gal baleza ere, zeren, beraren erruagatik zaldun ibiltarien antzinako ohikuntza ez baitzen galdu behar, eta ez beragatik arranguratu behar mundura jaiokidin egonen ziren ezkutariek, hain legezahar zuzena hautsi izana berari aurpegira egotziz.\nSantxo gaixoaren halabehar gaiztoak nahita, txiribogan zegoen jendearen artean Segobiako lau ehule, Kordobako hiru orratz-saltzaile eta Sibiliako bi auzo zegozen, jende alaia, asmo onekoa, jolasti eta murrikaria; gogo berbatek eraginik bezala, ia ahaikatuak izan bailiran, Santxorengana jo zuten eta asto gainetik eraitsi; beraietako bat arrotzaren oheko burusia hartzera sartu zen, eta honen gainean eragotzi zuten, aratin uzkaili alegia. Begiak goratu zituzten eta egin nahi zutena egiteko sabaia behar baino apalago zegoela ohartu ziren, beraz, barlara edo sabai ortzia zuen barrio batera jalgitzea erabaki zuten. Santxo, burusi erdian etzanik jarrita, gorantz aurtikitzen hasi ziren, jolasten eta jostakatzen hasi ziren harekin edo, hobeto esate aldera, haren bizkar, inauteriko zakur baten antzo ibilaraziz, goiti eta beheti. Burusian haizatu gizagaixoak egiten zituen oihuak, garrasiak eta intziriak bere nagusiaren belarrietara iritsi ziren; gelditu zen tenk! hau aditzean, geratu zen erne entzuten, eta beste borrokaizunen bat gerta zekiokeela uste zuen, harik eta oihu zegiena bere ezkutaria zela argiro ezagutu zuen arte. Bertatik bertara, zaldiaren hedetik atzera ten egin zuen, eurt! eta lauhazka neketsuan ostatu-etxera itzuli zen; itxita zegoen, inguru-minguru ibili zen ea sartzeko atea edireiten ote zuen, baina, hestegiko horma aldera iristerakoan, oso garaia ez eta bere ezkutariaren lepotik egiten ari ziren jolas maltzurra ikusi zuen. Airean gora airean behera ikusi zuen, hain barregarriki, hain arinki, ezen, bera ere barrez lehertuko zela, nik uste, hartua zuen sumindurak utzi balio. Zaldi gainetik horma-txapel gainera igotera egin zuen, baina hain zegoen hebainduta, umatuta, jaitsi ere jaitsi ezin izan zela; eta zalditik bertatik irainka hasi zitzaien, arao esaka oldartu zitzaien Santxo burusian gora eta behera zerabiltenei, inon diren hitz gaitzakaz, paperean nola idatzi ere ezin suma halakoakaz ; honela ere, haiek ez ziren gelditu ez haizatze jokoan ez barre egitean, eta Santxo hegalaria ez, horregatik, isildu bere arranguretan, zemai edo mehatxuekin nahasian behin, arren eta otoi batzuekin beste behin; baina, dena alperrik zegien, ez zuten geldi utzi, bertan behera, nekearen nekez nekatu ziren arte. Ekarri zioten astoa, ipini zuten beronen gainean, eta bere soingainekoz bildu-estali zuten; Maritornes errukitiak, hain heldaio, pot eginda ikusi zuenean, pitxer bat urez lagundu behar ziola uste izan zuen eta patin barrenetik, hotz xamarragoa zelako, eman zion. Edan zuen Santxok, eta ahorakoan bere haretan gelditu zen, nagusia oihuka ari zitzaiola entzunik, esanez\nSantxo seme horrek, ez edan urik, seme, zeegik edan, hil eginen hau eta. Ekus? Hemen zadukaat gantzuki santu-santua (eta edakiz beteriko olio-ontzia erakusten zion) honetatik tanta bi edanez sendatuko haiz, zalantzarik ez.\nHau entzuna, Santxok begiak itzuli zituen, zeharretara bezala, eta are ozenago erran zuen:\nZer bada, ahantzi al zaio berorri ni zaldun ez naizena, edo berriro ok egin dezadala nahi ote dua, bart nire barruan geldituriko errai-pixarrak egozteko? Gorde beza edari hori tusuri guztiekin, eta utzi niri bakean.\nEsaera hau amaitzeaz batera edaten hasi zen; alabaina, lehenengo zurrupadan ura zela ohartu zenean ez zuen gehiago nahi izan, eta Maritornesi ardoa ekarteko otoitu zion, bai honexek egin ere gogo onez, eta gainera bere diruz ordaindu zuen. Egia da, bai, bizibidez halako hartu-emanetan ihardun ohi zuena, baina, haretaz esaten denetik jakina zen kristau izaitearen zantzu edo itzal zeinbait bazuela. Santxok, edandakoan, astoari orpokada eman zion eta txiribogako atea zabal-zabal eginik, irten zuen, oso pozik deus ordaindu ez zuelako, asmoa zuenez, nahiz eta bere betiko "kitatzaileak" , bere bizkar-hezurrak alegia, ordaintzaile izan. Egia ere bada ostatuko gizon hak zakutoak zorren truke atxeki zizkiona; Santxori, ordea, ez zion axola handirik, asaldurak asaldatua zihoala-eta. Bertatik at ikusi zueneko, gizon hak atea ongi langatu nahi izan zuen; haizatzaileek, ostera, ez zioten utzi, zeren, On Kixote benetan Mahai Biribileko zaldun ibiltarietako bat izanagatik ere, ez baitzuten pelat bat emanen harengatik.


BM lehiaketa: Santurtzi Transportes y Gruas Aguado\n10 Abu 2021\nFederico Steindl eta Andoni Garcia dira Eusko Label Ligako liderraren ordezkariak BM lehiaketan\nSanturtzi Transportes y Gruas Aguadoko arraunlariak garaitezin jarraitzen dutela dirudi Eusko Label Ligan eta BM Lehiaketan ere horrela izan nahi dute. Lehiaketako hamargarren parte hartzean, Bizkaiko taldeko arraunlariak Hondarribia AEko arraunlariek daramatzaten hiru puntuak gainditzen saiatuko dira.\nEusko Label Ligan lehen postuan den taldea da aste honetako BMko lehiaketan parte hartuko dutenak, hain zuzen ere ligako klubek eta Euskotren Ligako taldeek elkarren aurka jokatzen duten lehiaketa. Gaurkoan, Federico Steindl eta Andoni Garcia Eusko Label Ligako liderreko taldeko ordezkariak dira BM supermerkatuetako azken saria irabazi nahi dutenak.\nGarciak, BM produktuekin eta beste hainbat produktuekin osatutako txarteltxoetan dauden hitzak marrazten saiatzen den bitartean, Steindl bere taldekidearen marrazkiak asmatzen saiatuko da. Oraingoz, Hondarribiako bi taldeak dira saria irabazteko hautagai nagusiak bakoitzak hiru puntu dituztelarik. Soterako arraunlariek hobetuko dituzte hiru puntuak?


Lutz-en-Dunois - Wikipedia, entziklopedia askea.\n48°03′33″N 1°24′51″E / 48.0592°N 1.4142°E / 48.0592; 1.414248°03′33″N 1°24′51″E / 48.0592°N 1.4142°E / 48.0592; 1.4142\nThiville eta Châteaudun\nLutz-en-Dunois Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 448 biztanle zituen.\n2007an Lutz-en-Dunois udalerrian erroldatutako biztanleak 429 ziren. Familiak 164 ziren, horien artean 28 pertsona bakarrekoak ziren (24 bakarrik bizi ziren gizonak eta 4 bakarrik bizi ziren emakumeak), 56 seme-alabarik gabeko familiak ziren, 76 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 191 etxebizitza zeuden, 164 familiaren etxebizitza nagusia ziren, 16 bigarren erresidentzia ziren eta 11 hutsik zeuden. 190 etxeak ziren eta 1apartamentu bat zen. 164 etxebizitza nagusietatik 145 bere jabearen bizilekua ziren, 16 alokairuan okupaturik zeuden eta 3 doan lagata zeuden; 11 etxek bi gela zituzten, 22 etxek hiru zituzten, 55 etxek lau zituzten eta 76 etxek bost zituzten. 140 etxek euren parking plaza propioa zuten azpian. 61 etxetan ibilgailu bat zegoen eta 93 etxetan bat baino gehiago zituzten.\nLutz-en-Dunois udalerriko biztanleria-piramidea 2009an .\n2007an lan egiteko adina zuten pertsonak 291 ziren, horien artean 231 aktiboak ziren eta 60 inaktiboak ziren. 231 pertsona aktiboetatik 223 lanean zeuden (122 gizon eta 101 emakume) eta 8 langabezian zeuden (4 gizon eta 4 emakume). 60 pertsona inaktiboetatik 26 erretiraturik zeuden, 20 ikasten zeuden eta 14 "bestelako inaktibo" gisa sailkaturik zeuden.\n2009an Lutz-en-Dunois udalerrian 166 unitate fiskal zeuden, 431,5 pertsonek osaturik. Pertsona bakoitzeko diru-sarrera fiskalaren mediana urteko 19.059 euro zen.\n2007an zeuden 19 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 3 eraikuntza enpresak ziren, 5 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 2 finantziazio enpresak ziren, 1 higiezinen enpresa zen, 3 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 4 zerbitzu publikoetatik, 1 margolaria zen, 1 iturgina, 1 eraikuntza enpresa eta 1 jatetxe.\n2000. urtean Lutz-en-Dunois udalerrian 25 nekazaritza-ustiategi zeuden, 2.286 hektarea erabiltzen.\nThiville (4,7 km)\nSaint-Cloud-en-Dunois (4,8 km)\nDonnemain-Saint-Mamès (6,2 km)\nChâteaudun (6,4 km)\nConie-Molitard (6,6 km)\nMoléans (6,8 km)\nCivry (6,8 km)\nOzoir-le-Breuil (7,1 km)\nVillampuy (7,6 km)\nBNF: 15254154d (data)\nOrriaren azken aldaketa: 16 urria 2021, 04:24.


Langile bat hil da istripuz Bedian, 33.a Euskal Herrian urte hasieratik | LAB SINDIKATUA\nLan Osasuna Idazkaritza Prekarietatea Hiltzailea Langile bat hil da istripuz Bedian, 33.a Euskal Herrian urte hasieratik\nLangile bat hil da istripuz Bedian, 33.a Euskal Herrian urte hasieratik\nGaur, hilak 3, langile baten heriotza eragin duen lan istripu baten berri izan dugu. Bediako Forjas Unidas Vascas enpresan izan da. Istripuak ez dira gauzatzen arrazoi puntual edo koiunturalatik. Oinarrizko arazo bat dugu, arazo estrukturala da, eredua da arazoa, langileon bizitza eta osasuna kolokan jartzen duen eredua, bizitza galtzeraino. Bada ordua, honelako gertakariak ekidingo dituen neurriak hartzeko.\nLehenik eta behin LAB sindikatutik gure elkartasun eta babes osoa helarazi nahi diegu langilearen senide lagun zein lankideei, momentu gogor hauetan. Honekin 33 dira gutxienez 2017an Euskal Herrian hildako langileak.\nBerriz diogu, botere harreman aldaketa ematen ez den bitartean, errepikatu egingo dira holako gertaerak. Administrazioari beharrezko ikerketa abiaraztea exijitzen diogu. Kasu honetan Jaurlaritzari exijitzen diogu lan istripuen aurrean neurriak hartu eta beharrezko baldintzak ezartzea, eta judikaturari, istripuen erantzuleen gainean ardurak exijitzea. Nahikoa da, nazkatuta gaude. Langileontzat justizia exijitzen dugu.\nAzkenik, dei egiten dugu hurrengo orduetan antolatu daitezken salatze elkartaratzetan salatzeko, eta modu berean, lantokietan borrokan jarraitzeko eredu berri baten alde, baldintza duinen alde eta langileon bizitza eta osasuna erdigunean jarriko duen jendarte eta herri baten alde.


Aitzol Barandiaranek irabazi du bigarren kanporaketa - bertsoa.eus\nLizardi sariketa 2007-09-05\nAitzol Barandiaranek irabazi du bigarren kanporaketa\nAitzol Barandiaranek lortu du bigarren txartela, atzo Jokin Labayenek bezala eta gainontzeko finalistak hauek dira: Unai Muñoa, Beñat Gaztelumendi, Mizel Mateo eta Oihana Bartra.\nBeste zortzi bertsolari lehiatu ziren atzo Urpekoak elkartean eta Lizardiko finala erabakita geratu da beraz. Bakoitzak kanporaketa bana irabazita, Jokin Labayen eta Aitzol Barandiaran zuzenean sailkatu dira eta puntuaketa bidez berriz, Beñat Gaztelumendi, Mizel Mateo, Unai Muñoa eta Oihana Bartra.\nSaio oso polita egin zuten atzoko zortzi bertsolariek, baina azkenean aurrez aipatutako sei bertsolari horiek pasa ziren finalera. Aipagarria izan zen atzo Aitzol Barandiaranek osatutako saio borobila, oso fresko aritu zen Ataundarra eta diferentzia hasieratik markatu zuen. Antzeko freskuran eta hasieratik diferentzia markatzen hasi zen beste bat Arkaitz Oiartzabal "Xamoa" izan zen, baina poto bat eta hamarreko txikiko ariketan behera egin izanak finaletik kanpo utzi zuten, epaileek hala erabakita.\nBeñat Gaztelumendik oso saio erregularra egin zuen eta tarteka asmatzearekin finaleko hirugarren txartela berak eskuratu zuen. Ez zen berdina izan Mizel Mateoren kasua, oso oso bertso politak osatu baitzituen, baina ihes egindako bertsoak ere izan ziren tartean.\nOihana Bartrak ez zuen gehiegi asmatu ideia eta freskotasun aldetik, hori baino gehiago badaki egiten, baina hutsik ez zuen egin eta epaileek finalerako azken txartela berari ematea erabaki zuten.\nJokin Labayen (zuzenean)\nAitzol Barandiaran (zuzenean)\nBeñat Gaztelumendi (205 p.)\nMizel Mateo (199'5 p.)\nOihana Bartra (196'5 p.)\nSaioa laster izango da ikusgai Bertsoa.com-en eta finala ere bai, Bertsoaren plaza digitala Zarauzko Zinema frontoian izango baita ostiral honetan.


Android telefonoetara eguneratuko diren Nokia telefonoak eta haien datak | Androidea\nNokiak azkenean erabiltzaileek aspaldidanik itxaroten duten informazioa agerian utzi du. Enpresak utzi egin du Android Pie eguneratze egutegia haien telefonoetatik. Aste hauetan jada eguneraketa jasotzen ari ziren konpainiako telefono batzuei buruzko xehetasunak utzi dira. 8 Sirocco bezala. Orain marka osoko egutegia dugu.\nMarka izan zen telefonoak Android Oreo-ra eguneratzen lehenetarikoa. Zer gehiago, dagoeneko Europan gehien saldu direnetakoak dira. Android Pie-rekin bada ere, Nokia pixka bat astiroago eguneratzen ari da. Zorionez, dagoeneko badugu egutegia eguneratzearen iritsiera datekin.\nHilabeteak dira, abuztuaren inguruan baieztatu dute telefono batzuek eguneratzea lortuko zuten markarenak. Garai honetan konpainiak telefono berriak merkaturatu ditu dendetara. Beraz, zerrenda hau ere eguneratu behar zen. Azkenean egin duten eta Juho Sarvikasek berak erabiltzaileekin partekatu duten zerbait.\n1 Une honetan eguneratzen / Dagoeneko eguneratuta\n2 Eguneratu urtarrilean\n3 Urteko lehen hiruhilekoan\n4 Urteko bigarren hiruhilekoan\nUne honetan eguneratzen / Dagoeneko eguneratuta\nMarka telefono batzuk eguneratzen ari da, dagoeneko Android Pie lortu duten beste batzuez gain. Aste hauetan Nokia 8-ren eguneratzea kaleratu da, dagoeneko esan genizuen bezala. Berdin jasotzen ari diren edo dagoeneko jaso duten beste eredu batzuk ere badaude. Gainera, Nokia 8 Sirocco gaur egun eguneratze prozesuan dago, merkatu batzuetan dagoeneko badute eguneratzea, adibidez.\nAndroid Pie lortu duten fabrikatzailearen beste modeloak hauek dira: Nokia 7 Plus, Nokia 6.1, Nokia 6.1 Plus, Nokia 7.1 eta Nokia 5.1 Plus. Beraz, modelo horietako edonoren jabeek badute edo Android Pie martxan dago.\nUrtarrila amaitu arte gutxi falta da, baina marka egutegi honen arabera, badira bi telefono Android Pie eskuratuko duten urteko lehen hilabete honetan. Batetik Nokia 3.1 Plus dago, sistema eragilearen bertsio honekin ikusi zena dagoeneko. Beraz, bere etorrera gertu dago markaren telefonoan. Data zehatzik ez dugun arren.\nGainera, eguneratzea lortuko duen enpresaren beste telefonoa Nokia 5 izango litzateke. Ez da ezer esan eredu honetara iritsi denaz, baina oraindik aste bat falta zaio Android Pie-ri iristeko. Beraz, laster horri buruz gehiago jakitea espero dugu.\nUrteko lehen hiruhilekoan\nMarkako beste telefonoetarako, eguneratzeak pixka bat gehiago itxaron beharko du. Hala bada ere burutu lehen hiruhilekoan urte bereko, beraz, martxoa amaitu baino lehen, jada Android Pie izan beharko lukete. Kasu honetan, markaren gama ertain eta baxukoak dira gehienbat.\nZentzu honetan baieztatutako lau telefonoak dira Nokia 6, Nokia 5.1, Nokia 3.1 eta Nokia 2.1. Horiek guztiek jaso beharko lukete eguneratzea lehen hilabete hauetan, ziur asko otsailetik martxora bitartean eguneratuko dira. Baina momentuz ez da data zehatzik eman Android Pie eguneratzeko.\nUrteko bigarren hiruhilekoan\nMarkaren beste bi telefonoen jabeek itxaronaldia luzeagoa izango da. Zure kasuan, izan ere, iritsitakoaren arabera kalkulatzen da Android Pie bigarren hiruhilekoan izango da urteko. Beraz, udaberrian zehar apirila eta ekaina bitartean, eguneraketa telefonoetan jaso beharko lukete. Berriro ere, ez dago datarik baieztatuta zentzu horretan.\nOraingoan hainbeste itxaron beharko duten bi telefono daude. Hauek dira Nokia 3 eta Nokia 1. Fabrikatzailearen gama baxuko bi modelo, zoritxarrez oraindik gutxienez hiru hilabete itxaron beharko dutenak Android Pie-ren eguneratzea ofizialki lortu arte.\nArtikuluaren bide osoa: Androidea » Android gailuak » Telefono mugikorrak » Nokiak Android Pie-ra zein modelo eguneratuko diren eta haien datak ezagutzera emango ditu\nSamsung Galaxy M10 eta M20 Android Oreo-rekin iritsiko direla baieztatuta dago, ez Android Pie-rekin


Zer ikusi Paris hirian hiru eguneko bidaian | Bidaia Albisteak\nParis 3 egunetan, zer ikusi eta zer egin\nParis zure bizitzan gutxienez behin ikusi behar duzun helmuga da. Hiri handia da, ez zaitez engainatu, eta aproposa izango litzateke astebete ematea dena sakon eta erabateko lasaitasunez ikusteko, eta orduan ere gauzak faltako genituzke. Baina egingo duzuna ihesaldi azkarra bada, esango dizugu zer ikusi eta egin Parisen hiru egunetan.\nPertsona bakoitzak ahal du egin zure ibilbidea eta buelta bat eman zerbait interesgarria ikusi bezain laster, hau da, bidaiaren gauzarik onena. Bai edo bai ikusi behar dituzun leku horien ideia eta hiru eguneko ibilbide posible bat emango dizugu. Leku bakoitzean hartzen dugun denbora gure esku dago, gure lehentasunen eta gustuen araberakoa baita.\n1 Parisera bidaiatzeko aholkuak\n2 Lehen eguna Parisen\n3 Bigarren eguna Parisen\n4 Hirugarren eguna Parisen\nParisera bidaiatzeko aholkuak\nParisera doazen hegaldiak normalean Charles De Gaulle lurreratzen dute, bere aireporturik handiena, erdigunetik 25 kilometrora dagoena, kontuan hartu behar dugun zerbait. Zentrora joateko hainbat autobus linea, aldiriko trenak edo ostatuarekin transferentzia bat kontratatzeko edo taxi bidez joateko aukera daude, azken aukera garestiena den arren.\nEl Aukeratuko dugun hotelak ere ondo lotuta egon behar du. Erdian aukera asko daude aterpetxearen, hotelen, pentsioen edo apartamentuen artean. Erdialdean geratzen bagara, erraza da hirian metroa edo hiri autobusez joatea. Kanpoaldean geldituko bagara, kontuan hartu behar dugu hotelak ondo lotuta egon behar duela, inguruko autobus edo metro geltoki batekin.\nLehen eguna Parisen\nLehenengo egunean hiriko ikur bikainaz gozatu nahi izango dugu eta energiaz beteta egongo gara, beraz, bada garaia Eiffel dorreara joateko eta eskuratu zure sarrerak lehenbailehen, hemen beti lerro luzeak igotzeko hiriaren, hiru solairuen eta Eiffel ingeniariaren apartamentuaz gozatzeko. Inguruan Campo de Marte bisita dezakezu, bere argazkirik onenak eskaintzen dituen dorrearen ondoan dagoen zelai berde zabala. Sena zeharka Trocadero lorategiak daude, erdialdean Varsoviako iturria.\nEl Garaipen Arkua izan daiteke hurrengo bisita, biribilgune erraldoi eta ikusgarri baten erdian kokatua, barrutik ere bisita daiteke. Une honetan autobus geltoki askorekin komunikazio onak daude. Garaipen Arkuarekin konektatzeko Elysees Zelaiak daude, etorbide handi bat, non dendak bere zatirik altuenean eta lorategietako guneak beheko partean aurki daitezkeen, Concorde plazaren ondoan. Lorategietan hainbat eraikin interesgarri daude, hala nola Petit Palais edo Discovery Palace. Halaber, Pont Alexandre III.a, leku enblematikoa eta dagoen zubirik ederrenetakoa igarotzea posible da.\nBigarren eguna Parisen\nBigarren egunean bisitatzen has gaitezke Notre Dame katedral polita, munduko katedral gotiko zaharrenetakoa. Paris dorreetatik ikusteko hirurehun eskailera baino gehiago igo behar dira, baina ikuspegiak merezi du, gainera katedraleko gargola ospetsuak ikus ditzakezu. La Cité uhartean dago eta oinez oinez Cluny Museoa dago, Erdi Aroari eskainitako museoa.\nEguna bisitatzen jarraitu beharko zenuke Louvre museo ospetsua, Louvre Jauregian kokatua, XII. Barruan Leonardo da Vinciren Mona Lisa, Delacroixen Liberty Leading the People, Venus de Milo edo Eseritako eskribaua bezain garrantzitsuak diren lanak ikus daitezke.\nArratsaldean bisitekin jarrai dezakezu Garnier opera eta Galeries Lafayette-tik pasa gaitezke erosketak egiteko. Azkenik, Montmartre auzora joango gara Bihotz Sakratuaren Basilika ikustera, hiriko beste monumentu enblematikoa. Inguruan Moulin Rouge ospetsua ikus daiteke.\nHirugarren eguna Parisen\nHerenegun bisita dezakezu Montparnasse dorrearen begiratokia Pariseko bista onenez gozatzeko. Badira museo batzuk bisita hauek gustuko ditugun ala ez ikusteko. Museo hau XIX. Mendeari eskainia dago eta dotorezia handia ematen dion tren geltoki zahar batean dago. Barruan Cézanne, Renoir edo Moneten obrak ikus daitezke. Ikusi Pompidou zentroa, arte moderno eta garaikidearen museoa, munduko bilduma onenetako bat duena.\nArratsaldean jarraitzeko, ezer ikustea baino hoberik Parisko Panteoia Latino Auzoan, non pertsona ospetsu batzuk lurperatzen diren, hala nola Voltaire, Rousseau, Victor Hugo edo Alexander Dumas. Pariseko eguna amaitzeko ezer hoberik Sena itsasontzi turistiko ugaritan itsas bidaia ederraz gozatzea baino, hiriaren beste ikuspegi batekin gozatzeko.\nArtikuluaren bide osoa: Bidaia Albisteak » hiri » Paris » Paris 3 egunetan, zer ikusi eta zer egin\nZer ikusi Évoran